Бупивакаин narxi - butun O'zbekiston bo'yicha\nБупивакаин р-р д/ин 5мг/мл №5\nБупивакаин узоқ вақт давомида оғриқсизлантирувчи ва оғриқ қолдирувчи таъсирга эга бўлган амид туридаги анестетикдир. Катта дозаларда жарроҳлик анестезиясини, кичик дозаларда эса, камроқ ифодаланган ҳаракатланиш блокадаси билан сенсорли блокадани (оғриқсизлантиришни) келтириб чиқаради. Маҳаллий анестезияни бошланиши ва давомийлиги юборилиш жойига боғлиқ. Бошқа маҳаллий анестетиклар каби бупивакаин ҳам натрий ионларини нерв мембранаси орқали ўтишини олдини олиб импульслар тарқалишини қайтар блокадасини келтириб чиқаради. Амид туридаги маҳаллий анестетиклар ҳужайра мембраналарининг натрийли каналларига таъсир кўрсатади деб ҳисобланади. Маҳаллий анестетиклар мия ва миокарднинг қўзғалувчи мембраналарини ҳам блокада қилиши мумкин.\nБупивакаин ёғларда жуда яхши эрийди.\nБупивакаинга нисбатан унинг метаболитлари камроқ фармакологик фаолликка эга.\nПлазмада бупивакаиннинг концентрацияси дозага, юбориш усулига ва инъекция жойида қон томирлари сонига боғлиқ.\nБупивакаиннинг ярим чиқарилиш даври эпидурал бўшлиқдан умумий ва икки фазали сўрилишдан кейин, мувофиқ равишда 7 минут ва 6 соатни ташкил этади. Секин сўрилиш фазаси бупивакаинни чиқарилиши тезлигини чекловчи омил бўлиб ҳисобланади. Шу сабабли бупивакаиннинг ярим чиқарилиши даври вена ичига инъекциядан кейинги даврига нисбатан узоқроқ бўлиб кўринади.\nПлазма оқсиллари билан боғланиши 96% ни ташкил этади.\nВена ичига инъекциядан кейин плазмадан умумий клиренси минутига 0,58 л ни, мувозанат ҳолатида тақсимланиш ҳажми 73 л ни, элиминация ярим даври 2,7 соатни, жигар экстракцияси кўрсаткичи 0,4 ни ташкил этади.\nБупивакаин 4‑гидрокси-бупивакаинга ароматик гидроксидлаш йўли билан ва 2,6-пипеколоксилидинга (РРХ) N-деалкиллаш йўли билан жигарда метаболизмга учрайди, цитохром Р4503А4 цитохроми ҳар иккала жараённинг медиатори бўлиб ҳисобланади. Плазмада РРХ ва 4‑гидрокси-бупивакаин концентрациялари бупивакаинни узоқ вақт давомида юборилишидан кейин ва юбориш вақтида фаол моддага нисбатан унчалик катта эмас.\nБупивакаиннинг тахминан 5-6% ўзгармаган ҳолда сийдик билан чиқарилади. Бупивакаин боғланмаган модда билан мувозанат нисбатига эришган ҳолда йўлдош орқали осон ўтади. Ҳомила организмида плазма оқсиллари билан боғланиши она организмидагига нисбатан пастроқ бўлганлиги сабабли, ҳомила плазмасида умумий концентрацияси камроқ бўлади, айни вақтда ҳомила ва она организмида боғланмаган фракциянинг концентрацияси бир хил бўлади.\nБупивакаин бола учун хавфсиз бўлган жуда кам миқдорда она сути билан ажралиб чиқади.\nФармакокинетикаси 1 дан 7 ёшгача бўлган болаларда ва катталарда бир хил.\nНервларни узоқ вақт давомида блокада қилишда.\nЭпидурал анестезияда, адреналинни қўллаш мумкин бўлмаганда ёки мушакларни кучли бўшашиши мақсадга мувофиқ бўлмаганда (масалан, жарроҳлик операцияларидан кейин оғриқсизлантиришда ёки туғруқ даврида анестезияда) қўлланилади.\nЮбориш йўли – мушак ичига, тери остига ёки эпидурал тарзда юбориш – анестезия турига боғлиқ.\nПациентга маълум бир дозани буюришда шифокорда тажриба ва пациентнинг жисмоний ҳолати тўғрисида билимлар бўлиши зарур. Узлуксиз инфузия ёки такрорий инъекциялар усули билан нервларни узоқ вақт давомида блокадасини ўтказишда плазмада препаратнинг токсик концентрацияси хавфини ва нервни локал шикастланиши хавфини ҳисобга олиш лозим.\nКўйида келтирилган дозалар тавсиявий характерга эга, чунки дозани танлашда пациентнинг барча индивидуал ўзига хос хусусиятларини инобатга олиш зарур.\nКатталар учун тавсия этиладиган дозалар\nЛюмбал эпидурал блокада\nКесарев кесиш операцияси\nТоракал эпидурал блокада\nЗонал блокада (масалан, майда нервлар блокадаси ва инфильтрация)\nТУҒРУҚ ЖАРАЁНИНИ ОҒРИҚСИЗЛАНТИРИШ\nЛюмбал блокада (инъекция)\nКаудал блокада (инъекция)\nЎТКИР ОҒРИҚНИ БАРТАРАФ ЭТИШ\nИнтраартикуляр блокада (масалан, тизза артроско-пиясидан кейин)\n£ 40 (0,25%)\nпроцедурадан кейин 2-4 соат\nДоза таркибида тест-дозани сақлайди.\nКатта нервларни блокада қилишда доза препаратни юбориш жойига ва пациентнинг ҳолатига қараб танланади. Меъда усти елка нерв тутамини блокада қилиш маҳаллий анестетикдан фойдаланишга қараб, кўп учрайдиган ножўя реакцияларга олиб келиши мумкин.\nМаксимал дозаси 24 соатда £ 400 мг.\nБупивакаин эритмаси оғриқни енгиллаштириш учун опиатлар билан комбинацияда эпидурал юбориш учун кўпинча қўлланилади. Умумий доза £ 400 мг/24 соат.\nАгар пациент бир вақтда қўшимча равишда бупивакаинни бошқа мақсадлар учун қабул қилса, умумий бир марталик доза – 150 мг дан ошмаслиги керак.\nЖадвалда эслатиб ўтилган дозалар одатда муваффақиятли блокадани таъминлайди. Анестезия вақти ва давомийлиги бўйича фарқлар бўлиши мумкин. Рақамлар зарур бўлган ўртача дозалар амплитудасини акс эттиради. Маҳаллий анестетикларнинг катта дозаларини қўллашдан сақланиш керак. Одатда катта нервларнинг барча нерв тугунларини тўлиқ блокада қилиш учун препаратнинг катта концентрацияси зарур. Анестезия ёки оғриқни енгиллаштириш учун (масалан туғруқ жараёнини оғриқсизлантириш учун) бупивакаин эритмасининг кичикроқ концентрацияси зарур. Препаратнинг юборилган ҳажми анестезия даражасини белгилайди.\nТасодифан қон томир ичига юборилишини олдини олиш учун инъекция олдидан ва инъекция вақтида синчковлик билан аспирацияни ўтказиш тавсия этилади. Умумий дозани аста-секин, минутига 25-50 мг тезликда ёки такрорий дозалар кўринишида пациентнинг ҳаёт учун муҳим функциялари доимий назорат қилинган ва у билан вербал контакт амалга оширилган ҳолда юборилади. Эпидурал анестезия ўтказилганида бупивакаиннинг адреналинни сақлайдиган 3-5 мл эритмаси билан тест-доза ўтказилиши зарур. Юрак уришининг қисқа муддатли тезлашиши тасодифан вена ичига инъекция юборилганлиги ҳақида, спинал блокада симптомлари эса, тасодифан интратекал инъекция қилинганидан далолат беради. Минимал токсик таъсирлар пайдо бўлганида кейинги юборилишлар дарҳол тўхтатилади. Тажриба шундан далолат берадики, ўртача катта ёшдаги пациент 24 соат давомида юборилган 400 мг бупивакаин таъсирини яхши ўзлаштиради.\nБолалар (янги туғилган чақалоқлар, гўдаклар ва 1 ёшдан 12 ёшгача бўлган болалар) учун тавсия этиладиган дозалар\nМаҳаллий ва периферик блокада\n6 ойликкача бўлган болаларда максимал бир марталик доза 1,5 мг/кг ни ташкил этади.\n6 ойликдан катта болаларда максимал бир марталик доза 2-2,5 мг/кг ни ташкил этади.\nЭпидурал инъекцияларда тана вазни 2 кг дан 50 кг гача бўлган болаларда адреналин билан комбинацияда максимал доза 2 мг/кг ни ташкил этади.\nУзлуксиз эпидурал инфузия\n3 ойликкача бўлган болаларда максимал доза 0,2 мг/кг/соат (< 4,8 мг/кг/24 соат) ни ташкил этади.\n3 ойликдан катта болаларда максимал доза 0,4 мг/кг/соат (< 9,6 мг/кг/24 соат) ни ташкил этади.\nКўрсатилган дозалар педиатрия амалиётида қўллаш учун асосий дозалар сифатида қаралиши керак. Индивидуал оғишлар бўлиши мумкин.\nБолаларга доза тана вазнининг 1 кг га (2 мг/кг гача) ҳисоблаб чиқарилади.\nБупивакаинни нохуш ножўя таъсирлари бошқа узоқ таъсир қилувчи маҳаллий анестетикларнинг бундай ножўя таъсирларига ўхшаш бўлади. Маҳаллий анестетик намоён қиладиган ножўя таъсирларни, игна пункцияси билан боғлиқ бўлган бевосита таъсирлар (масалан, нервни шикастланиши) ёки билвосита таъсирлар (масалан, эпидурал абсцесс) келтириб чиқарган нервларни блокада қилиш оқибатидаги физиологик таъсирларидан (масалан, артериал босимни пасайиши, брадикардия) фарқлаш қийин.\nБундан кейин санаб ўтилган ножўя таъсирлар аъзолар тизими гуруҳларига мувофиқ таснифланган; учраш тез-тезлиги кўрсатилганида қуйидаги таснифлашдан фойдаланилади: жуда тез-тез (≥1/10), тез-тез (≥ 1/100, <1/10), тез-тез эмас (≥1/1000, <1/100), кам ҳолларда (≥1/10 000, <1/1000), жуда кам ҳолларда (<1/10 000), жумладан алоҳида ҳоллар.\nИммун тизимми томонидан бузилишлар\nЖуда кам ҳолларда – аллергик реакциялар, анафилактик реакциялар/шок.\nЖуда кам ҳолларда – гипогликемия.\nТез-тез – парестезия, бош айланиши.\nКам ҳолларда – токсиклик белгилари ва марказий нерв тизими (МНТ) томонидан симптомлар (тиришишлар, оғиз соҳасида парестезия, тилни увишиши, эшитишни кучайиши, кўришни бузилиши, ҳушдан кетиш, титроқ, қулоқни битиб қолиши, қулоқларни шанғиллаши, дизартрия).\nЖуда кам ҳолларда – невропатия, периферик нервларни шикастланиши, арахноидит.\nЖуда кам ҳолларда – диплопия.\nТез-тез – брадикардия.\nЖуда кам ҳолларда – юракни тўхтаб қолиши, аритмия.\nЖуда тез-тез – гипотензия.\nТез-тез – гипертензия.\nЖуда кам ҳолларда – нафас олишни сусайиши.\nМеъда-ичак йўлларида бузилишлар\nЖуда тез-тез – кўнгил айниши.\nБуйрак ва сийдик чиқариш йўллари фаолиятини бузилишлари\nТез-тез – сийдик тутилиши.\nКелтирилган ножўя реакциялар пайдо бўлганида, шунингдек йўриқномада эслатиб ўтилмаган ножўя реакция пайдо бўлганида шифокорга мурожаат қилиш зарур.\nБупивакаинга (амид туридаги бошқа маҳаллий анестетикларга) ва/ёки препаратнинг компонентларидан исталган бошқа биронтасига юқори сезувчанликда қўллаш мумкин эмас.\nВена ичига регионал анестезия (Бир бўйича блокада) ўтказилиши мумкин эмас (бупивакаинни қон оқимига тасодифан ўтиб кетиши ўткир тизимли токсик реакциялар ривожланишини келтириб чиқариши мумкин).\nБупивакаинни бошқа маҳаллий анестетикларни ёки амид туридаги маҳаллий анестетикларга тузилиши жиҳатдан яқин бўлган моддаларни, масалан, лидокаин ва мексилетин каби айрим антиаритмик препаратларни қабул қилаётган пациентларда эҳтиёткорлик билан қўллаш лозим, чунки тизимли токсик таъсир кучайиши мумкин. Бупивакаин ва III синф антиаритмик препаратларни (масалан, амиодаронни) ўзаро таъсирига доир махсус тадқиқотлар ўтказилмаган, бироқ эҳтиёткорликка риоя қилиш тавсия этилади («Махсус кўрсатмалар» бўлимига қаранг).\nБупивакаин эпидурал анестезия ва нервларни периферик блокада қилиш учун қўлланилганида юракни тўсатдан тўхтаб қолиши ва ўлим хавфи мавжуд. Айрим ҳолларда реанимацияга эришиш қийин бўлади ёки тегишли тайёргарлик ва даволашга қарамай, реанимация қилиб бўлмайди.\nБарча маҳаллий анестетикларга ўхшаш бўлгани каби, бупивакаин тасодифан томир ичига юборилганида қонда препарат концентрацияси ошиб кетиши мумкинлиги оқибатида марказий нерв ва юрак-қон томир тизимларига токсик таъсир кўрсатиши (вентрикуляр аритмия, вентрикуляр фибрилляция, тўсатдан юрак-қон томир коллапси ва ўлим юз бериши) мумкин.\nНервларни блокада қилиш фақат жиҳозланган операция хонасида тажрибали мутахассис назорати остида ўтказилиши керак. Нервларни блокада қилиш чоғида маҳаллий анестетик юборилишидан олдин вена ичига канюля юборилади. Шифокор препаратни тасодифан қон томир хавзасига юбормаслик учун эҳтиёткорликка риоя қилиши («Қўллаш усули ва дозалари» бўлимига қаранг), тегишли анестезияни ўтказиш учун ўқиган (ўргатилган) бўлиши, шунингдек касаллик ташҳисини ва ножўя таъсирларни, тизимли токсиклик белгилари ва бошқа асоратларни даволашни билиши керак («Дозани ошириб юборилиши» бўлимига қаранг).\nПериферик нервларни кенг қамровли блокадасида йирик қон томирларига ёндош бўлган қон билан яхши таъминланган жойига маҳаллий анестетикнинг катта ҳажмини юбориш талаб этилиши мумкин. Бундай ҳолларда қон томир ичига юбориш ва/ёки тизимли сўрилиш хавфи ошади, бу эса қонда препаратнинг юқори концентрациясини ошишига олиб келиши мумкин.\nКекса ёшдаги, шунингдек саломатлиги сусайган пациентларда, масалан жигар ва буйрак дисфункцияси ривожланаётган пациентларда анестезия ўта эҳтиёткорлик билан ўтказилиши керак. Бундай ҳолларда пациентларни, уларнинг ўзларидаги мавжуд барча касалликлар ҳақида шифокорни хабардор қилишлари учун огоҳлантиришлари керак.\nЮракнинг қисман ёки тўлиқ блокадасида ҳам алоҳида эътибор талаб қилинади, чунки миокарднинг ўтказувчанлиги сусайиши мумкин. III синф антиаритмик препаратларни (масалан, амиодаронни) қабул қилаётган пациентлар юрак фаолиятида асоратлар ривожланиши хавфи мумкинлиги туфайли, ЭКГ назоратини амалга ошириш билан бирга шифокорнинг синчков кузатуви остида бўлишлари керак. Гиповолемия бўлган пациентларда фақат гиповолемия тузатилганидан кейин бупивакаинни юбориш мумкин.\nЭпидурал анестезия ўтказилганида гипотония ва брадикардия ривожланиши мумкин. Гипотония коронар ва цереброваскуляр касалликлари бўлган пациентлар томонидан ёмон ўзлаштирилади. Гипотонияни олдини олиш учун дастлаб вазопрессор восита (5-10 мг эфедрин вена ичига, зарурат бўлганида такроран) юборилади. Болаларда эфедрин, ёшига ва тана вазнига мос келадиган дозада қўлланилади.\nМарказий нервларни спинал ва эпидурал блокадаси, айниқса гиповолемия ҳолатида юрак-қон томири тизимини сусайишини келтириб чиқариши мумкин. Эпидурал анестезия юрак етишмовчилиги бўлган пациентларда эҳтиёткорлик билан ўтказилиши керак.\nБош ва бўйин соҳасида маҳаллий анестезияда, қўлланилаётган маҳаллий анестетикдан қатъий назар, кўпинча ножўя таъсирлар ривожланиши мумкин. Бупивакаинни артерияга тасодифан тушиши ҳатто паст дозалар қўлланилганида ҳам, оғир ножўя реакцияларни ривожланишини келтириб чиқариши мумкин.\nРетробульбар юборилиши баъзан, бош чаноғининг субарахноидал бўшлиғигача етиб бориб қисқа муддатли кўрлик, юрак-қон томири коллапси, нафас олишни тўхтаб қолиши, тиришишлар ва бошқаларни келтириб чиқариши мумкин. Ушбу симптомларни дарҳол ташҳислаш ва даволаш зарур.\nРетро- ва перибульбар блокадада шикастланиш ва/ёки токсик таъсир оқибатида кўз мушакларининг персистент дисфункцияси хавфи бўлиши мумкин. Бундай реакцияларнинг жиддийлиги шикастланиш оғирлигига, маҳаллий анестетикнинг концентрацияси ва таъсир этиш давомийлигига боғлиқ бўлади. Шунинг учун бошқа маҳаллий анестетикларда бўлгани каби, препаратнинг минимал самарали концентрацияси ва дозасини қўллаш зарур. Вазоконстрикторлар тўқималар реакциясини кучайтириши мумкин, шу сабабли улардан фақат зарурат бўлганидагина фойдаланиш лозим.\nПарацервикал блокада гоҳида ҳомилада брадикардия/тахикардияни келтириб чиқариши мумкин, шу боисдан, ҳомиланинг юрак қисқаришлари сонини синчковлик билан назорат қилиш зарур.\nБупивакаинни интраартикуляр юборилганида тахмин қилинаётган йирик бўғим ичи шикастланиши юз берганида ёки жарроҳлик аралашувидан кейин катта очиқ юза ҳосил бўлганида эҳтиёткорликка риоя қилиниши лозим, чунки плазмада препаратнинг юқори концентрацияси хавфи мавжуд.\nБупивакаинни эрувчанлиги рН > 6,5 бўлганида пасаяди. Буни ишқорий эритмалар билан биргаликда қўлланилганида ҳисобга олиш зарур.\nБупивакаинни ҳомиладор ва репродуктив ёшдаги аёлларда қўллаш юзасидан катта тажриба мавжуд. Репродуктив жараёнга специфик таъсири аниқланмаган (мальформацияларнинг сонини ошиши аниқланмаган).\nҲомилада маҳаллий анестетиклар келтириб чиқарган нохуш ножўя реакциялар (масалан, брадикардия) кўпинча бачадоннинг парацервикал блокадасида юзага келади. Эҳтимол, уларни ҳомилагача етиб борган анестетикнинг юқори концентрацияси келтириб чиқарса керак.\nБошқа маҳаллий анестетикларда бўлгани каби, бупмвакаин она сутига, аммо катта бўлмаган миқдорда, сингиб ўтиши мумкин, шу боисдан янги туғилган чақалоқларга таъсири кутилмайди.\nТранспорт воситаларини бошқариш ёки бошқа механизмлар билан ишлаш қобилиятига таъсири\nМаҳаллий анестетиклар ҳатто МНТ га яққол токсик таъсирисиз, ментал фаолиятга ва координацияга бироз таъсир қилиши мумкин, бу ҳаракат фаоллигини ва ҳушёрликни қисқа муддатга сусайтириши мумкин.\nТизимли токсик реакциялар энг аввало МНТ да ва юрак-қон томир тизимида намоён бўлади. Бундай реакциялар тасодифан қон томир ичига инъекцияда, доза ошириб юборилганида ёки дорини қон айланиши яхши бўлган жойлардан ўта тез сўрилишида юзага келадиган қонда препаратнинг юқори концентрацияси туфайли юз беради («Махсус кўрсатмалар» бўлимига қаранг). МНТ реакциялари амид туридаги узоқ таъсир этувчи барча анестетикларда бир хил бўлади, юрак-қон томир тизими томонидан реакциялар эса, кўпроқ даражада юборилган дори воситасининг хусусиятларига боғлиқ бўлади.\nМаҳаллий анестетикнинг тасодифан қон томир ичига инъекцияси бир лаҳзада (бир неча секунд ёки минут давомида) тизимли токсик реакцияни келтириб чиқариши мумкин. Доза ошириб юборилганида тизимли токсиклик маҳаллий анестетикнинг қондаги концентрацияси секинроқ ошиб бориши туфайли кечроқ (инъекциядан кейин 15-60 минут ўтгач) пайдо бўлади.\nПрепаратни МНТ га токсик таъсири симптомларнинг аста-секин кучайиб бориши билан намоён бўлади. Дастлабки симптомлар оғиз атрофида парестезия ва тилни увушиши, қулоқни битиб қолиши, эшитишни кучайиши, қулоқларни шанғиллаши ва кўришни бузилиши кўринишида намоён бўлади. Анча жиддий бузилишлар тиришишлар олдидан пайдо бўладиган дизартрия, мушакларни тортишиши ёки титроқ кўринишида намоён бўлади. Ушбу ножўя реакцияларни невротик хатти харакатлар билан адаштирмаслик керак. Кейинчалик ҳушдан кетиш ва катта тутқаноқ хуружи юз бериши мумкин бўлиб, у бир неча секунддан то бир неча минутгача давом этиши мумкин. Тиришишлардан кейин мушак фаолиятини кучайиши ва нафас олишни сусайиши туфайли, тезда гипоксия ва гиперкапния юз беради. Оғир ҳолларда нафасни тўхтаб қолиши юз бериши мумкин. Ацидоз, гипокалиемия ва гипоксия токсик реакцияни янада кучайтиради.\nТоксик реакцияни камайиши дори воситасини МНТ дан чиқарилиш тезлигига, шунингдек унинг метаболизмига боғлиқ. Агар препаратнинг оз миқдори юборилган бўлса, токсик таъсири тезда камайиши мумкин.\nЮрак-қон томир тизими томонидан токсик реакцияларни фақат дозани ошириб юборилишининг оғир ҳолларида кузатиш мумкин, одатда улардан олдин МНТ да токсиклик белгилари кузатилади. Агар пациент седатив дори воситалари билан оғир фалажланган ёки умумий наркоз остида бўлса, продромал ҳолатда МНТ симптомлари сезилмай қолиши мумкин. Токсик реакциялар гипотензия, брадикардия, аритмия кўринишида намоён бўлади, ва ҳатто МНТнинг продромал симптомларисиз юрак тўхтаб қолиши юз бериши мумкин.\nАгар блокада умумий наркоз остида ўтказилган бўлса, болаларда эрта токсик реакцияларни аниқлашда қийинчиликлар юзага келиши мумкин.\nЎткир тизимли токсиклик белгилари пайдо бўлганида препарат инъекциясини дарҳол тўхтатиш лозим.\nТиришишларда даволашни ўтказиш зарур. Барча препаратлар ва реанимация жиҳозлари дарҳол фойдаланиш учун тайёр туриш керак. Кислород келишини таъминлаш, тиришишларни бартараф этиш ва қон оқимини қўллаб-қувватлаш даволашнинг мақсади бўлиб ҳисобланади. Зарурат бўлганида кислородни олиб келиш ва маска орқали нафас олдириш лозим.\nАгар тиришишлар ўз-ўзидан пайдо бўлиб, 15-20 секунд давомида тўхтамаса, вена ичига 100-150 мг тиопентонни юбориш лозим, вена ичига шунингдек 5-10 мг диазепамни юбориш мумкин, бироқ у анча секин таъсир кўрсатади. Узоқ давом этадиган тиришишларда пациентга кислород келишини ва нафас олишни қўллаб-қувватлаш учун миорелаксантларни (масалан, суксаметонийни) қўллаш мумкин, бироқ бунинг учун эндотрахеал интубация ва нафас олишни назорат қилиш зарур.\nАгар юрак-қон томир тизими фаолиятини хавфли сусайиши (гипотензия, брадикардия) кузатилса, вена ичига 5-10 мг эфедрин юборилади ва зарурат бўлганида эфедрин юборилиши 2-3 минут ўтгач такрорланади. Брадикардияни даволаш учун масалан атропинни қўллаш лозим. Қон айланиши тўхтаб қолганида дарҳол кардиопульмонар реанимация бошланиши керак.\nПрепаратнинг ҳаёт фаолиятини таъминлаш учун кислороднинг оптимал миқдори, нафас олиш ва қон айланиши, шунингдек ацидозни даволаш муҳим.\n5 мг/мл инъекция учун эритма.\n10 мл дан эритма I гидролитик синфга мансуб рангсиз шишадан тайёрланган ва синдириш чизиғи ёки нуқтаси бўлган ампулада. 5 ампуладан поливинилхлорид плёнкадан тайёрланган қопламасиз уяли ўрамда (поддонда) жойланган.\nБитта уяли ўрам қўллаш бўйича йўриқномаси билан бирга картон қутига жойланган.\nфаол модда: 5 мг бупивакаин гидрохлориди;\nёрдамчи моддалар: натрий хлориди, 0,1 M хлорид кислотаси эритмаси ёки рН 4,0-6,5 гача бўлган 0,1 M натрий гидроксиди эритмаси, инъекция учун сув.


Самарқанддаги ҳоким ёрдамчилари орасида ҳоким ўринбосарларига ҳам, салоҳиятига қараб маълумоти олий бўлмаганларга ҳам ишонч билдирилди: Уларга қандай имкониятлар берилган? - zarnews.uz\nЖорий йил 11 январдан вилоятимиздаги 1120 та маҳаллаларда тадбиркорликни ривожлантириш, аҳоли бандлигини таъминлаш ва камбағалликни қисқартириш масалалари бўйича ҳоким ёрдамчилари ўз фаолиятларини бошлади.\nМазкур лавозимга 15 нафар ўрта махсус, ҳамда 6 нафар тугалланмаган олий (сиртқи йўналишда таълим олаётган), 1099 нафар олий маълумотли фуқаролар ишга қабул қилинган.\nТаҳлилларга кўра, ҳоким ёрдамчиларининг 93 нафари икки ва ундан ортиқ олий таълим муассасаларини, 7 нафари Ўзбекистон Республикаси Президенти ҳузуридаги Давлат бошқаруви академиясини, 13 нафари Банк-молия академиясини, 10 нафари Солиқ академиясини, 2 нафари Ички ишлар вазирлиги академияси ва 14 нафари хориждаги нуфузли олий ўқув юртлари битирувчиларидир.\nҲоким ёрдамчиларидан 847 нафари ёки 76 фоизи иқтисодий йўналиш бўйича таянч олий маълумотга эга. Ёш жиҳатдан 645 нафари 31-40, 244 нафари 41-50 ҳамда 64 нафари 50 ва ундан юқори ёшдагиларни ташкил қилади.\nУларнинг 657 нафари иқтисодий, 84 нафари ижтимоий, 34 нафари сиёсий, 33 нафари қишлоқ хўжалиги, 23 нафари қурилиш коммуникация комплексига кирувчи ташкилотлардан ўтган. Бундан ташқари, 206 нафари шу пайтгача хусусий секторда, 40 нафари ўзини ўзи бошқариш органларида ва 10 нафари сиёсий партияларда ишлаган.\nВилоятдаги 15 та тижорат банклари ва унинг қуйи тизимларидан жами 199 киши маҳаллаларга тушиб, ҳоким ёрдамчиси сифатида фаолият бошлади.\nМазкур лавозимга турли раҳбарлик лавозимларида ишлаган 120 га яқин ходим ишга қабул қилинган. Жумладан, Паст Дарғом тумани ҳокимининг биринчи ўринбосари, Оқдарё тумани ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари, Ургут ва Паст Дарғом тумани ҳокимларининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосарлари, Каттақўрғон шаҳар ва Паст Дарғом тумани ҳокимларининг ўринбосарлари, Маҳалла ва оилани қўллаб-қувватлаш бўлими бошлиқлари, Булунғур, Жомбой, Самарқанд, Пахтачи, Тойлоқ туман ҳокимларининг жамоатчилик билан ишлаш бўйича маслаҳатчилари, Каттақўрғон шаҳар ҳокимининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси ҳоким ёрдамчлигига тайинланган.\nҲозирги кунда Ўзбекистон Республикаси Президенти ҳузуридаги Давлат хизматини ривожлантириш агентлиги Самарқанд вилояти филиали томонидан ҳоким ёрдамчиларининг аввалги иш жойлари муддатли меҳнат шартномаси асосида вақтинча ишга қабул қилиш учун 330 дан зиёд бўш иш ўринлари Давлат фуқаролик хизматчилари вакант лавозимларининг ягона очиқ портали (vacancy.argos.uz)га жойлаштирилди. Иш излаб юрган фуқароларимиз мазкур лавозимларга белгиланган муддатда ҳужжат топшириши мумкин.\nШунингдек, айни пайтда ҳар бир ҳоким ёрдамчисини Давлат фуқаролик хизматчиларининг малакасини ошириш онлайн платформаси (ilm.argos.uz)га киритиш ишлари олиб борилмоқда. Энди улар доимий равишда ўз малакасини ошириши мумкин бўлади.\nБундан ташқари, давлат хизматини ривожлантириш агентлигига ҳоким ёрдамчиларини иш самарадорлигига қараб мамлакатимизнинг кадрлар бўйича “Олтин фонди” ҳисобланмиш Миллий кадрлар заҳирасига киритиш юклатилган.\nУларнинг икки йиллик фаолияти натижаларига кўра лавозимини ошириш юзасидан вазирлик ва идоралар ҳамда ҳудудий ҳокимликларга таклифлар киритиб борилади. Бу орқали ҳоким ёрдамчилари танловсиз тўғридан-тўғри юқори лавозимларга ўтиши мумкин бўлади.\nДавлат хизматини ривожлантириш агентлигининг вилоят филиали етакчи инспектори.\nТеглар: Ҳоким ёрдамчилари\nМаҳаллаларда ҳоким ёрдамчиси кимга, қандай ёрдам беряпти?\nҲоким ёрдамчилари қандай ишлаяпти?: Уларнинг биринчи чоракдаги фаолияти таҳлил қилинди


ҚарДУ педагогика институти ва СамДУ Каттақўрғон филиалига директор тайинланди\nОлий ва ўрта махсус таълим вазирининг 2021 йил 25 июндаги буйруғи билан бир қатор олий таълим муассасаларига тайинловлар амалга оширилган. Бу ҳақда Олий ва ўрта махсус таълим вазирлиги матбуот хизмати хабар бермоқда.\nМаълум қилинишича, Самарқанд давлат университетининг Каттақўрғон филиалига, Қарши давлат университетининг Педагогика институтига директор ҳамда Термиз давлат университети Педагогика институти директорининг ўқув ишлари бўйича ўринбосари тайинланган.\nАбдуқаҳҳор Гадоевич Ғаниев – Қарши давлат университетининг Педагогика институти директори лавозимига тайинланган. А.Ғаниев 1974 йилда Тошкент давлат университетини тамомлаган. Физика-математика фанлари номзоди, доцент. Мазкур тайинловгача у Тошкент давлат педагогика университетининг Шаҳрисабз филиали директори лавозимида ишлаган.\nШерзод Раҳмонович Ўроқов\nШерзод Раҳмонович Ўроқов – Самарқанд давлат университетининг Каттақўрғон филиали директори вазифасини вақтинча бажарувчи этиб тайинланган. Ш.Ўроқов 2002 йилда Самарқанд давлат университетини тамомлаган. Педагогика фанлари бўйича фалсафа доктори (PhD). Мазкур тайинловгача Ш.Ўроқов СамДУ ҳузуридаги Жомбой рақамли технологиялар техникуми директори лавозимида ишлаган.\nБахтиёр Бердиевич Иманов\nБахтиёр Бердиевич Иманов – Термиз давлат университети Педагогика институти директорининг ўқув ишлари бўйича ўринбосари лавозимига тайинланган. Б.Иманов 1980 йилда Тошкент давлат педагогика университетини тамомлаган. Педагогика фанлари номзоди, доцент. Тайинловгача у Термиз давлат университетининг Миллий ҳунармандчилик ва кулолчилик факультети декани лавозимида ишлаган.\n20:13 / 22.10.2018\nТошкент шаҳрининг 3та туманида молия бўлимларига янги мудирлар тайинланди


Ўзбекистон ва Беларусь ёш олимлари рекомбинант ҳайвон оқсилларини ўрганмоқда\nЎзбекистон—Беларусь илмий-техникавий ҳамкорлик доирасида 100 нафардан ортиқ ёш олимлар Беларусь Миллий Фанлар академияси ва Беларусь Республикаси Таълим вазирлигининг ихтисослашган ташкилотларида илмий стажировкарини оширмоқдалар. Ўзбекистон Республикаси ва Беларусь давлатлари ўртасида илғор тажриба алмашиниш ва илмий алоқаларни кенгайтириш мақсадида Ўзбекистон Республикаси Инновацион ривожланиш вазирлиги томонидан ташкил этилган илмий стажировкалар юқори даражада ташкил этилди.\nЎзбекистон ва Беларусь олимлари бир қатор қўшма лойиҳаларни амалга оширмоқдалар, улар доирасида турли соҳаларда илмий амалиётлар ўтказилмоқда. Ушбу соҳалардан бири инсон ва ҳайвонлар учун дори сифатида фойдаланиш мумкин бўлган рекомбинант оқсиллар бўйича олиб борилаётган тадқиқотлардир.\nБеларусь Давлат университети Биология факультетининг Микробиология кафедрасида рекомбинант ҳайвонларнинг оқсиллари (интерферонлар, колонни қўзғатувчи омиллар, антибактериал оқсиллар ва пептидлар, эмлаш антигенлари ва бошқалар) асосида чорвачилик учун янги турларга оид ветеринария препаратлари ишлаб чиқилмоқда. Тўлиқ биотехнологик жараён яратилди — юқори самарали ишлаб чиқарувчи штаммларни лойиҳалашдан тортиб, тайёр шаклларини тайёрлашгача. Уй ҳайвонлари (итлар, мушуклар), қорамоллар, отлар ва чўчқалар учун махсус терапевтик ва профилактик препаратлар ишлаб чиқилган ва рўйхатга олинган. Гиёҳли доривор моддалар қўй ва эчкилар, товуқлар ва бошқа ҳайвонлар учун ишлаб чиқилмоқда. Дори воситаларининг ҳайвонларга таъсирини ўрганиш жараёнида дорилар организмнинг асосий иммунологик параметрларига таъсири ўрганилади.\nТажриба алмашинуви натижасида рекомбинант оқсилларни ишлаб чиқаришга оид ҳамкорикда янги йўналишлар жорий этилиши кўзда тутилган бўлиб, бунда антибиотикларни чорвачиликда ишлатилишининг олди олинади. Шунингдек, чорвачиликда ҳайвон танасининг ҳимоя тартибга солиш механизмларини сафарбар қилиш орқали улар кўплаб юқумли касалликларга қарши самарали курашадилар ва улар антибиотиклардан фойдаланишга альтернатив бўлиб хизмат қилишлари мумкин.\nТошкент кимё-технология институти мустақил тадқиқотчиси


18.10.1993. Халқаро автомобиль алоқаси тўғрисида\nЎзбекистон Республикаси Ҳукумати билан Эрон Ислом Республикаси Ҳукумати ўртасида\n1993 йил 18 октябрь, Тошкент\n(1996 йил 20 августдан кучга кирди)\nБундан буён «Аҳдлашувчи Томонлар» деб номланган Ўзбекистон Республикаси Ҳукумати ва Эрон Ислом Республикаси Ҳукумати ўзаро ҳамкорлик асосида автомобиль, йўловчи ва юк ташиш транспорт алоқаларини ҳар иккала мамлакат ўртасида ва уларнинг ҳудудидан транзит йўли билан ривожлантиришни истаб,\nМазкур Битим шартлари йўловчиларни ва юкларни халқаро автомобиль транспорти билан Аҳдлашувчи Томон ҳудудидан иккинчи Аҳдлашувчи Томон ҳудудига ёки транзит йўл билан Аҳдлашувчи Томон ҳудуди орқали Аҳдлашилган Томон ҳудудида рўйхатдан ўтган автотранспорт воситалари билан халқаро юк ташишга тегишлидир.\n1. «Ташувчи» атамаси доимий яшаш жойига эга бўлган Ўзбекистон Республикаси ёки Эрон Ислом Республикасининг ўз қонунлари ва қоидаларига кўра халқаро алоқалар бўйича юк ёки йўловчилар ташишига ижозат берилган корхоналар ёхуд фуқаролар бўлиб, ҳар қандай жисмоний ёки юридик шахсни билдиради.\n2. «Автотранспорт воситаси» атамаси қуйидагиларни билдиради:\nюк ташиш учун — юк ташийдиган автомобиль, юк ташийдиган тиркамали автомобиль, автомобилни шатакка оладиган ёки ярим тиркамали автомобилни шатакка олувчи;\nйўловчиларни ташиш автомобиль воситаси — автобус, яъни йўловчиларни ташиш учун мўлжалланган, ҳайдовчи ўрнини, шунингдек йўловчиларнинг юкини ташиш учун тиркамани ҳисобга олмаган ҳолда камида 8 ўриндиқли жойи бўлган автотранспорт воситаси.\n3. «Мунтазам равишда автобусли ташиш» атамаси Аҳдлашувчи Томонларнинг автотранспорт воситалари билан олдиндан келишилган манзил йўналишини ва жадвал бўйича йўловчилар ташишни билдиради.\n4. «Транзитли ташиш» атамаси Аҳдлашувчи Томонларнинг ҳудуди ташқарисидаги жойлардан жўнайдиган ва тегишли манзилга борадиган пассажирлар ҳамда юкларни бир Аҳдлашувчи Томоннинг ҳудуди орқали ташишни билдиради.\nАҳдлашувчи Томонларнинг ҳар бири давлат қонунларига мувофиқ равишда бир-бирларига йўловчи ва юк ташиш ташкилотларининг қароргоҳларини очиш ва ёки Аҳдлашувчи Томонларнинг олдиндан келишувчига кўра Аҳдлашувчи Томон ҳудудида вакилларни ёхуд агентларини тайинлаш ҳуқуқини беради.\nАҳдлашувчи Томонлар чиқиб кетиш ёки кириб келиш учун божхона солиқларини тўлашдан ҳамда бошқа Томон ҳудудида ҳаракатланаётган автомобиль транспортига солиқ тўлашдан озод қилинади, бундан қуйидагилар мустасно:\nа) йўлдан фойдалангани учун йиғим пули (пул тўлаб ўтиладиган йўллар ва кўприклар);\nб) оғирликни, ўлчамларни, автомобиль воситасини юк кўтаришни Аҳдлашаётган Томонларнинг давлат қонунларида белгилаб қўйилган меъёрларига мувофиқ равишда ундаги юкнинг меъёридан ортиқлиги учун йиғимлар.\nБир Аҳдлашувчи Томоннинг юк ташувчиси бошқа Аҳдлашувчи Томоннинг ҳудудида автомобиль билан юк ташишни маромлаштирувчи қонунларни, ҳаракат қоидаларини ва бошқа қоидаларни бузган ҳолда кейингисининг ваколатли ташкилотлари содир бўлган ҳодиса тўғрисида Аҳдлашувчи Томонни хабардор қилишлари керак.\nТранспорт тўқнашувчи ёки бошқа йўл транспорт ҳодисалари рўй берган ҳолларда Аҳдлашувчи Томонлар мазкур нохуш ҳодиса кимнинг ҳудудида бўлган бўлса, рўй берган ҳодиса натижасини ва бошқа зарур маълумотларни бошқа Аҳдлашувчи Томонга маълум қилиши шарт.\nАҳдлашувчи Томонлардан бирининг юк ташувчиси бошқа Аҳдлашувчи Томоннинг ваколатли ҳокимиятлари томонидан берилган бир йиллик рухсатнома мавжуд бўлган тақдирда юкларни ва йўловчиларни мунтазам равишда ёки транзитли ташиб туриши керак.\nАҳдлашувчи Томонлар ҳудудидан юк ташиш ва транспорт воситаларининг транзити ҳеч қандай рухсатномасиз амалга оширилади.\nАҳдлашувчи Томонлардан бирининг юк ташувчиси мазкур Битимга асосан бошқа Томон ҳудудида йўловчилар ва юкларни ташиш ишларини бажариш ҳуқуқига эга эмас.\nЭкология ва гигиена нормалари бўйича олиб келишга йўл қўйилмайдиган юкларни транзитли ташиш тақиқланади.\nАҳдлашувчи Томонлар автотранспорт воситаларининг ҳеч бир тўсиқсиз ҳаракат қилишини ва йўловчи ҳамда юкларни ташиш билан боғлиқ бўлган расмиятчиликларни осонлаштиришни таъминлаш бўйича барча зарур чораларни кўришлари керак.\nМазкур Битимга асосан юк ва йўловчиларни ташишни амалга оширишда Аҳдлашувчи Томонлар ҳудудига автомобиль воситаларининг ҳар моделида кўзда тутилган ҳажмда олиб кирилаётган ёнилғи ва мойловчи моддалар божхона тўловлари ва божларни тўлашдан икки Томон ҳам озод қилинади.\nАвтотранспорт воситаларининг фойдаланилмай қолган эҳтиёт қисмлари қайтиб олиб кетилиши лозим, алмаштирилган қисмлари эса мамлакатдан олиб чиқилиши, йўқ қилиниши ёки Аҳдлашувчи Томонларнинг тегишли божхона маъмуриятига топширилиши керак.\nЭҳтиёт қисмларни олиб кириш Аҳдлашувчи Томонлар ҳудудида амал қилинаётган қонунлар ва қоидаларга мувофиқ ҳолда амалга оширилади.\nАҳдлашувчи Томонлар орасида халқаро йўловчи ва/ёки юк ташиш ва ёки улар орқали транзит пайтида учинчи шахсга етказилган зарарни суғурта равишда қоплаш учун Аҳдлашувчи Томонларнинг қоида ва қонунларига асосан аниқланган ҳолда амалга оширилади.\nАҳдлашувчи Томонлардан бирининг ҳудудида рўйхатдан ўтган юк ташувчилар ва автотранспорт воситаларининг ҳайдовчилари бошқа Аҳдлашувчи Томоннинг ҳудудида амал қилаётган йўл ҳаракати қоидаларига риоя қилишлари шарт.\nМазкур Битимда ҳал қилинмаган масалалар ҳар бир Аҳдлашувчи Томонларнинг ички қонунлари таъсири остида бўлади.\nИкки Аҳдлашувчи Томон вакилларидан иборат қўшма комиссия тузилади, уларнинг асосий вазифалари қуйидагилар:\nа) мазкур Битимга риоя қилиш;\nб) мазкур Битимнинг 17-моддасида қайд қилинган ваколатли ташкилотлар томонидан ҳал қилинмаган муаммоларни ўрганиш ва ҳал қилишга оид таклифлар киритиш;\nв) мазкур Битимдан келиб чиқадиган мунозарали масалаларнинг ҳаммасини кўриб чиқиш ва уларни ҳал қилиш бўйича таклифлар киритиш;\nг) транспортировка билан боғлиқ бўлган бошқа масалаларни ҳал қилиш.\nҚўшма комиссия Аҳдлашувчи Томонларнинг биронтаси тарафидан ёки Ўзбекистон Республикаси, ёки Эрон Ислом Республикасининг биринчи талаби биланоқ тўпланади.\nҚўшма комиссияда муҳокама қилинадиган кун тартиби Аҳдлашувчи Томонларнинг ваколатли ташкилотлари томонидан аввалдан дипломатик йўллар билан тайёрланган ва унинг асосий масалаларига мувофиқ бўлиши шарт.\nҚўшма комиссия мазкур Битимнинг ҳар қайси моддасига тузатишлар киритишни таклиф қилиши ва уларни ваколатли ташкилотлар муҳокамасига олиб чиқиши мумкин.\nМазкур Битимни бажариш учун жавобгар бўлган ваколатли ташкилотлар:\nа) Ўзбекистон Республикаси — Ташқи иқтисодий алоқалар вазирлиги;\nв) Эрон Ислом Республикаси — Транспорт ва йўл вазирлиги.\nМазкур Битим Аҳдлашувчи Томонларнинг давлат қонунларига асосан тасдиқлаш ёрлиқлари билан алмашилган вақтдан бошлаб кучга киради ва 1 йил мобайнида ўз кучида туради.\nМазкур Битим, агар Аҳдлашувчи Томонларнинг бири тегишли муддат тугашидан 3 ой илгари ёзма равишда Битимни бекор қилиш истагини билдирмаса ўз-ўзидан 1 йил муддатга чўзилади.\nТошкент шаҳрида, 1993 йил 18 октябрда, хижрий йилномасининг 1372 йил 26 меҳрида, икки асл нусхада, ҳар бири ўзбек, форс ва инглиз тилида тузилди, барча матнлар бир хил кучга эга. Мазкур Битимни талқин этишда келишмовчиликлар туғилса, инглиз тилидаги матн устуворлик қилади.


Янги Ўзбекистоннинг уйғониш даври – Bong.uz\nЯнги Ўзбекистоннинг уйғониш даври\nМаълумки, “Учинчи Ренессанс” тушунчаси илк маротаба Ўзбекистон Републикаси Президенти Шавкат Мирзиёев томонидан давлат мустақиллигининг 29 йиллигига бағишланган байрам тантанаси чоғида тилга олинди ва тезда жамоатчилик, эксперт-таҳлил доираларида кенг муҳокамаларга сабаб бўлди. У ўз нутқида мамлакат тараққиётининг истиқболини аниқ белгилаб берди.\nЯқин йилларда таълим, соғлиқни сақлаш, ижтимоий ҳимоя сингари соҳалар ҳукумат учун устувор йўналишлар сифатида қайд этилди. Инсон капитали ва инфратузилмани ривожлантиришга сармоялар ҳажмини орттириш, жамият ҳамда давлат ўртасидаги ўзаро ишончни мустаҳкамлаш орқали мамлакатда янги Уйғониш даври, яъни Ренессанс учун замин яратилмоқда. Шавкат Мирзиёев ўз вақтида узоқ йиллар мамлакат Бош вазири сифатида ишлаб келган ва мамлакатнинг асосий муаммолари ҳақида чуқур хабардор бўлган эди. Бу – биринчи ҳолат.\nБуюк мақсад йўлида юрт аҳли, айниқса ёшларимиз ўз олдига катта марраларни қўйиб, уларга эришишлари учун кенг имкониятлар яратиш ва ҳар томонлама кўмак бериш – фарзандларимиз, халқимизнинг асрий орзу-умидларини рўёбга чиқарадиган улуғ ва қудратли кучга айланди. Президент Шавкат Мирзиёев 2020 йил 29 декабрдаги Олий Мажлисга йўллаган Мурожаатномасида шундай таъкидлади: “Биз ўз олдимизга мамлакатимизда Учинчи Ренессанс пойдеворини барпо этишдек улуғ мақсадни қўйган эканмиз, бунинг учун янги Хоразмийлар, Берунийлар, Ибн Синолар, Улуғбеклар, Навоий ва Бобурларни тарбиялаб берадиган муҳит ва шароитларни яратишимиз керак. Бунда, аввало, таълим ва тарбияни ривожлантириш, соғлом турмуш тарзини қарор топтириш, илм-фан ва инновацияларни тараққий эттириш миллий ғоямизнинг асосий устунлари бўлиб хизмат қилиши лозим”. Аслини олганда, Учинчи Ренессанс пойдеворини яратишга аҳд қилиб, тарихнинг “ўйинли” сабоқларидан тўғри хулоса чиқаришимиз, яъни биринчи навбатда ишлаб чиқариш технологияларини такомиллаштириш учун пухта ва оқилона тадқиқотлар олиб боришимиз, рақобатбардош касблар ҳамда касбий билимларни ёшларимиз чуқур ўзлаштириши, бунёдкорлик салоҳиятини кучайтириб боришлари керак. Бу – иккинчи ҳолат.\nДарвоқе, Уйғониш даврининг таянч устунлари: палаги тоза халқимиз, томиримизда не-не тамаддунлар бешигини тебратган буюк даҳолар, олиму уламолар, Ватан учун ҳатто жонидан кечган фидойи инсонлар қони оқмоқда. Уларнинг ноёб асарлари биз учун бебаҳо мерос, эзгу амаллари ҳар биримиз учун ибратдир. Бутун халқимиз, айниқса, ўқитувчи ҳамда мураббийлар, олимлару устозлар улардан андоза олиб, ўз фаолятларини шу асосда йўлга қўйсалар, албатта кўзланган мақсад-муддаоларимизга етамиз, натижадорликка эришамиз. Мамлакат тараққиётининг тамал тоши ва қудрати, миллатни буюк қиладиган куч бу – илм-фан, таълим ва тарбиядир.\n“Ҳеч шубҳасиз, ўз кучимиз ва имкониятларимизга бўлган ишончни Учинчи Ренессанс пойдеворини яратишдек эзгу мақсад йўлида бирлаштириб, янада кучли ва мустаҳкам қилмоқда. Бу интилишлар амалий ишларга айланиб, буюк ҳатти-ҳаракати тобора кенгайиб бормоқда. Бундай қудратли сафда бўлишнинг ўзи катта бахт, катта шарафдир. Барчамизга ана шу улуғ сафда бошқаларга ибрат ва намуна бўлиш, жонажон Ватанимиз, азиз халқимизга фарзандлик меҳри ва садоқати билан хизмат қилиш насиб этсин!” — деган Шавкат Мирзиёев даъвати айни муддао бўлибгина қолмай, янги Ўзбекистоннинг қайси жабҳасини олманг, бунёдкорлик ишлари, яъни мўъжизавий янгиликлар гувоҳи бўламиз.\nХХ аср охирида мустақилликка эришиб, қарийб 30 йилдан буён истиқлол йўлини танлаган мамлакатимиз, сўнгги беш йилда Президент Шавкат Мирзиёев раҳнамолигида янги Ўзбекистонни барпо этиш ҳамда иккинчи йилдирки, унинг Учинчи Ренессанс пойдеворини яратиш борасида туб ўзгаришлар ва улкан янгиланишлар даври бошланди.\nТаъкидлаш жоизки, давлатимиз раҳбарининг БМТ Бош Ассамблеяси 72-сессиясидаги нутқида алоҳида: “Бугунги кунда Ўзбекистон жадал ривожланмоқда. Биз аждодларимизнинг донишмандлик анъаналарига амал қилиб, теран англаган ҳолда, қатъий ислоҳотларни амалга оширмоқдамиз, мамлакатимизнинг янги қиёфасини шакллантириш йўлидан бормоқдамиз. Жамиятимизда сиёсий фаоллик ортиб бормоқда, барча соҳаларда чуқур ислоҳотлар амалга оширилмоқда. Улардан кўзланган мақсад – “Инсон манфаатлари ҳамма нарсадан устун” деган оддий ва аниқ-равшан тамойилни амалга ошириш устувор аҳамиятга эга бўлган демократик давлат ва адолатли жамият барпо этишдан иборат”, деган пурмаъно фикри ҳам янги Ўзбекистон тараққиёти учинчи Ренессанс пойдеворини яратиш, яъни ғоявий ва маънавий тайёргарликнинг дадил қадамлари, деб айта оламиз.\n“Янги Ўзбекистон”, “Янги Уйғониш даври”, “Учинчи Ренессанс” тушунчалари осонгина шаклланадиган оддий ҳодисалар, демак ўткинчи ижтимоий воқеликни ифодаламайди, албатта! Улар даврнинг ривожланиш босқичларида обдон пишиб, жаҳоншумул аҳамият касб этган ҳолда дунё тамаддунини илгарилатиб борувчи буюк куч-қудрат жамулжамидир. Бу эса, ўз навбатида, тобора глобаллашиб ва турли хавф-хатарлар таъсири ортиб бораётган ҳозирги дунёда янги Ўзбекистон – янги Уйғониш пойдеворини яратишдек шарафли ва сермашаққат фаолиятни амалга оширишда юртдошларимиз учун улкан масъулият ҳамда мажбурият юкланганидан далолат беради.\nДавлатимиз раҳбари 2020 йил Ўқитувчи ва мураббийлар куни муносабати билан сўзлаган нутқида кейинги йилларда юртимизни ҳар томонлама тараққий эттириш, янги Ўзбекистонни яратиш мақсадида барча соҳа қатори, энг муҳими таълим-тарбия тизимида ҳам туб ислоҳотлар олиб борилаётганига тўхталиб, «Биз кенг кўламли демокртик ўзгаришлар, жумладан, таълим ислоҳотлари орқали Ўзбекистонда янги Уйғониш даври, яъни учинчи Ренессанс пойдеворини яратишни ўзимизга асосий мақсад қилиб белгиладик. Бу ҳақда гапирар эканмиз, аввало, учинчи Ренессанснинг мазмун-моҳиятини ҳар биримиз, бутун жамиятимиз чуқур англаб олиши керак», деб таъкидлади.\nАлбатта, бу ўринда Шавкат Мирзиёев тилга олган учинчи Ренессанс ғояси ҳам давлатнинг, ҳам ёшларнинг, ҳам ота-оналар ва устозларнинг орзу-истакларини бирлаштиради. Ҳар қандай ота-она ўз фарзандининг истеъдоди барқ уришини, эл-юртга, Ватани ва Президентга садоқат билан хизмат қиладиган етук инсон бўлиб улғайишини хоҳлайди. Айни шу ерда давлат, ёшлар ҳамда ота-оналар истакларининг жипслашганини кўрамиз. Бу – тарих, бугун ва истиқболли келажакни бирлаштирувчи ҳаётбахш ғоя бўлгани учун ҳам давлат раҳбари учинчи Ренессанс масаласини миллий ғоя-қудратли куч сифатида кўтарди.\n“Биз учинчи Ренессанс масаласини стратегик вазифа сифатида олдимизга қўйиб, уни миллий ғоя даражасига кўтармоқдамиз”, деган Президент сўзлари юртимизда амалга оширилаётган кенг кўламли туб ислоҳотлардан кўзланган улуғ мақсадларни ифода этади. “Биз мактабгача таълим ва мактаб таълими, олий ва ўрта махсус таълим тизими ҳамда илмий-маданий муассасаларни бўлғуси Ренессанснинг тўрт узвий ҳалқаси, деб биламиз. Боғча тарбиячиси, мактаб муаллими, профессор-ўқитувчилар ва илмий-ижодий зиёлиларимизни эса янги Уйғониш даврининг тўрт таянч устуни, деб ҳисоблаймиз.\nМен ишонаман – ҳурматли ота-оналар бу ташаббусни албатта қўллаб-қувватлаб, янги Ренессанснинг бешинчи ҳалқаси, бешинчи устуни бўладилар. Ва бу маънавий-маърифий ҳаётимизлаги энг мустаҳкам устун бўлади”, -деган эътироф эса “давлат – таълим – ўқувчи ва ота-она” ҳалқаларини қатъий бир тизимга мустаҳкамлади ҳамда улуғ мақсадга эришишнинг ишончли йўлини кўрсатиб берди.\nУчинчи Ренессансни ким бунёд этади? Жавоби тайин: ўзида Ватанга садоқат, тадбиркорлик, ирода, мафкуравий иммунитет, меҳр-оқибат, масъулият, бағрикенглик, ҳуқуқий маданият, инновацион фикрлаш, меҳнатсеварликни мужассам қилган ўзбекистонликлардир. Учинчи Ренессанс биздан жон, соғлиқ, маблағ эмас, мазкур фазилатларни ҳар куни амалда кўрсатишни сўрайди. Ўз ишимизни ҳалол-пок, сифатли, виждонимиз назоратида бажаришни талаб этади. Учинчи Ренессанс инсон маънавиятидаги ренессансдан сезилади ва бошланади. Бу эса, миллий феъл-атворимизга маънавий инновациялар киритишимизни тақозо қилмоқда. Аслида энг қийини, аммо энг тўғри йўл ва ресурс шу. Бу халқимиз характерини кучли фазилатлар – ирода, тиришқоқлик, меҳнатсеварлик, инновацион фикрлаш, тадбиркорлик билан кучайтиради. Бунинг учун ўта аниқ илмий, педагогик-психологик тадқиқотларни мунтазам ўтказиб боришимиз зарур. Айтилган ғоявий фикрлар Учинчи Ренессанснинг пойдеворини ташкил қилар экан, айни бир пайтда муҳтарам Президентимиз Шавкат Мирзиёевнинг яхлит таълимотига айланишига шак-шубҳа қилмаймиз.\nNext Халқаро кузатиш ва халқаро эътироф


ЭҲТИЁЖМАНДЛАР УЧУН Шунингдек\nГлавная / Шунингдек / ЭҲТИЁЖМАНДЛАР УЧУН\nТуман молия бўлими ходимлари ва маҳалла фуқа-ролар йиғинлари раислари иштирокида 34 та маҳалла фуқаролар йиғинида яшовчи жами 245 та кам таъминлан-ган оилалар рўйхатига мувофиқ, хонадонларга 19.7 млн. сўмлик 2495 та ҳар хил мевали дарахт, шунингдек, 23.3 млн. сўмлик жами 105 500 та сабзавот кўчатлари тарқатилди.\nТумандаги ночор ва эҳти-ёжманд оилаларга тадбиркорлик фаолиятини амалга ошириш учун 32. млн. сўмлик тикув машинаси ва бошқа жихозлар олиб берилиши ҳам кўзда тутилмоқда.\nХива туман молия бўлими мудири.


Молиявий пирамида тузоғи: Аҳмадбойларга қарши кураш кучайтирилади | Бир пиёла чой\n← Telegram мессенджери: янги имкониятлар, янги таҳдидлар\nАёл киши зино қилмаслик мақсадида хуфёна эрга теккан бўлса, аммо ота-онаси уни бошқа кишига мажбуран узатиб юборса… →\nМолиявий пирамида тузоғи: Аҳмадбойларга қарши кураш кучайтирилади\nМолиявий пирамида фирибгарликнинг инсонларга энг жиддий иқтисодий ва маънавий зарар етказадиган, шу билан бирга, дунёда анча кенг тарқалган турларидан ҳисобланади. Бундай фирибгарлик минглаб, юз минглаб, ҳатто миллионлаб фуқароларни ўз домига тортиши билан жамият учун ўта хавфлидир. У жамиятда беқарорлик келиб чиқишига, жабрдийдаларнинг давлат сиёсатидан норозилигига, кенг кўламли ижтимоий портлаш юзага келишига сабабчи бўлиши мумкин. Шунинг учун дунёнинг кўплаб мамлакатларида молиявий пирамидаларга қарши кескин кураш олиб борилади.\nХусусан, Европа ва Осиёнинг аксарият давлатларида молиявий пирамидалар тақиқланган. Бирлашган Араб Амирликларида эса пирамида ташкил этганлар ва уни ривожлантирганларга ўлим жазоси қўлланилади. Хитойда ҳам фирибгар ўлимга ҳукм этилиши мумкин.\nЮртимизда ҳам фуқароларнинг манфаатларини, иқтисодий барқарорлигини муносиб ҳимоя қилиш мақсадида мустақилликнинг дастлабки йилларидан буён фирибгарликнинг бу турига қарши мунтазам курашиб келинади.\nЯқинда Жиноят кодексига киритилган ўзгартиш ва қўшимчалар бу борада амалга оширилаётган чора-тадбирларнинг узвий давомидир, дейиш мумкин. Унда молиявий пирамида ташкил этувчилар учун белгиланган жиноий жавобгарликни янада кучайтириш кўзда тутилган.\nЖКнинг янги 1881-моддасига кўра, фоиз эвазига жисмоний ва юридик шахсларнинг пули ёки бошқа мол-мулкини олган, улардан фойдаланган ёки молиявий фаолиятга раҳбарлик қилганлар энг кам иш ҳақининг 100 дан 300 баробаригача миқдоридаги жарима ёки 2 йилгача ахлоқ тузатиш ишларига ҳукм этилиши ёки 3 йилдан 5 йилгача озодликдан маҳрум этилиши мумкин.\nАгар молиявий пирамида такроран ёки хавфли жиноятчи томонидан матбуот, интернет ёки телекоммуникация тармоқларидан фойдаланган ҳолда барпо этилган бўлса, энг кам иш ҳақининг 300 дан 500 баробаригача жарима ёки 3 йилгача ахлоқ тузатиш ишларига ҳукм этилиши ёхуд 5 йилдан 7 йилгача озодликдан маҳрум этилиши кўзда тутилган.\nБу турдаги жиноят ўта йирик миқдорда, ўта хавфли рецидивист, уюшган гуруҳ томонидан ёки унинг манфаатларини кўзлаб содир этилган бўлса, 7 йилдан 10 йилгача озодликдан маҳрум қилиш жазоси тайинланади.\nМолиявий пирамида ташкилотчиларига нисбатан жазо чоралари кучайтирилиши бежиз эмас. Бир вақтлар жиноятчиликнинг бу кўриниши кўпроқ ўтиш даврини бошидан кечираётган мамлакатларга хос ҳодиса сифатида кўриларди. Бу уларда ҳуқуқий база ҳали тўла шаклланмагани, жамиятнинг шу каби молиявий хатарлардан бехабарлиги билан изоҳланарди. Собиқ иттифоқ тарқаб кетгандан кейин унинг ўрнида вужудга келган айрим мустақил давлатлардаги молиявий пирамидалар фаолияти бунинг исботи сифатида мисол келтирилади.\nХусусан, 1992 йилда Сергей Мавроди томонидан ташкил этилган молиявий пирамида Россия тарихидаги энг йирик яна шундай фирибгарлик ҳисобланади. Айрим маълумотларга кўра, ундан жабр кўрганлар сони 10-15 миллион кишига етади.\nМавроди компанияси 1000 фоиз дивидент тўлаб бериш ваъдаси билан миллионлаб кишини жалб қила олган эди. МММ фаолият кўрсатган беш йил давомида бу фирибгар 1,5 миллиард доллардан ортиқ маблағни ноқонуний ўзлаштиргани аниқланган.\nУмуман, молиявий пирамидалар фаолияти замонавий дунёмиз учун янгилик эмас. Тарихдаги энг биринчи ва машҳур пирамидалардан бири италиялик фирибгар Чарльз Понцига тегишлидир. 1919 йилда у хусусий компания ташкил этиб, кишиларга турли мамлакатларда маҳсулот сотиш ва сотиб олиш орқали тезда бойиб кетишни таклиф эта бошлади. Унинг қимматбаҳо қоғозларини харид қилган ҳар бир кишига 45 кунда 150 фоиз даромад кўриш ваъда қилинди.\nЎша йилнинг июлига келиб Понци кунига 250 минг долларгача маблағ ишларди. Бу ўз даври миқёсида олганда жуда катта маблағдир. Гарчи бир неча ойгина ўтиб, яъни август ойида унинг фириби фош бўлиб, кейинчалик ўзи 5 йиллик қамоқ жазосига ҳукм қилинганига қарамай, минглаб одамлар пулларини қайтариб ололмай, хонавайрон бўлди.\nЎзбекистон Жиноят кодексида замонавий ахборот ва телекоммуникация тармоқларидан фойдалиб молиявий пирамидалар ташкил этиш масаласига ҳам эътибор қаратилгани бежиз эмас. Чунки фирибгарлар бундай қинғирликнинг янги-янги кўринишларини кашф этиш, замонавий технологиялардан фойдаланган ҳолда унинг жозибадорлигини ошириш имкониятларига эга бўлмоқдалар.\nМутахассислар телекоммуникация воситалари ривожланиши баробарида молиявий операциялар ва тузилмага янги иштирокчилар жалб қилиш интернет орқали амалга ошириладиган молиявий пирамидалар сони кўпайиб бораётганини эътироф этаётир. Маблағ олувчининг анонимлигича қолиши бундай пирамидаларнинг ўзига хос хусусиятидир. Бу эса пул оқимини назорат қилиш, фирибгарни ҳуқуқий жавобгарликка тортиш, ноқонуний ўзлаштирилган пулларни ўз эгасига қайтариш имкониятини жуда қийинлаштиради.\nМолиявий пирамидани қонуний молиявий фаолиятдан фарқлаш учун унинг қандай ишлашини билиш лозим. Молиявий пирамида мазкур тузилма иштирокчилари даромадини доимий равишда пул маблағларини жалб қилиш ҳисобидан таъминлаб туриш орқали фаолият юритади. Оддийроқ тушунтирганда, дастлабки иштирокчилар кейинги иштирокчилар қўшган маблағ ҳисобидан фойда олади. Ўз-ўзидан аёнки, қачондир янги иштирокчилар қўшилиши тугайди ва охир-оқибат пирамида қулайди.\n“Тармоқ маркетинги” тушунчаси кўпчилигимиз учун бегона эмас. Кўча-кўйда бундай “бизнес”га жалб этмоқчи бўлганларга айримларимиз йўлиққанмиз ҳам. Молиявий пирамидани ўз маҳсулоти ёки хизматини сотадиган, бунинг учун тармоқ маркетингидан фойдаланадиган компаниялардан фарқлаш жуда мушкул. Шунинг учун улар билан ишлашда жуда эҳтиёт бўлиш керак.\nТармоқ маркетингидаги қонуний компаниялар ўз иштирокчилари орқали аниқ маҳсулотни сотиш ва ундан фоиз тўлаш йўли билан ишлайди. Ноқонунийлари эса компанияга янги жалб этилган иштирокчилардан тўлов олишдан даромад орттиришни таклиф этади.\nЭкспертлар фикрича, дунёда тармоқ маркетинги йўли билан ишлайдиган компаниялар орасида қонуний фаолият кўрсатадиганидан кўра ноқонунийлари кўпроқдир. Шу боис, уларда иштирок этишда етти ўлчаб бир кесиш тавсия этилади.\nМолиявий пирамида тузоғига тушмаслик учун фирибгарликнинг мазкур турига хос алоҳида белгиларни билиб қўйиш фойдадан холи бўлмайди. Биринчи белги унга қўшилиш учун анча сезиларли маблағ сарфлаш заруратидир. Одатда молиявий пирамида ташкилотчилари катта фоизлар ва сарфлаган маблағингизни тезда қайтариб олишни ваъда қилади.\nФоизни олиш учун пирамидага пул тикадиган таниш-билишларни жалб қилиш талаб этилади. Бу молиявий пирамидани фарқлашнинг муҳим белгиларидан биридир.\nКўпинча мазкур лойиҳа янгилик сифатида тақдим этилади. Унда фаолият юритишнинг ностандарт услублари жуда кўп бўлади. Бу ҳам сизни ҳушёр торттириши керак. Ўйлаб кўринг, агар бу ҳақиқатан ҳам янгилик бўлса, ташкилотчиларга сизнинг қандайдир “арзимас маблағингиз” нега керак? Ахир янги ғоялар учун катта миқдорда пул тикишга тайёр хусусий инвесторлар, мақсадли жамғармалар жуда кўп-ку?!\nОдатда сизни таклиф этаётган компания офиси “жуда муваффақиятли”, “тез ривожланаётган бизнес” учун анча ночор бўлади. Бу ҳам эътибор қаратадиган жиҳатдир.\nҲар қандай молиявий пирамиданинг гуллаб-яшнаши ортида бутун инсониятга хос нафс балоси ётади. Нафс қутқусига учиб, ҳалол меҳнат билан топган маблағингиздан ажраб, хонавайрон бўлишни истамасангиз, ҳар қандай шубҳали “бизнес”дан йироқроқ юринг. Зеро, шу пайтгача ҳеч бир молиявий пирамида унинг ташкилотчиларидан ташқари бирор кишининг тезда бойиб кетишига йўл очиб бергани йўқ! Қуйида дунёнинг машҳур молиявий пирамидалари хусусида сўз юритамиз.\nОддийгина португал аёли Мария Бранка дос Сантос 1970 йилда ўз банкини очиб, бойишни хоҳлаб қолди. Тезда Дона Бранка номи билан шуҳрат қозонган бу аёл мижоз йиғиш учун ҳар қандай омонатчига ойига 10 фоиз даромад ваъда қилди.\nБутун мамлакатдаги камбағал фуқаролар уларга тез бойиш имкониятини таъминлаб бериши мумкин бўлган бу банкка пул қўйишга шошилди. 14 йил давомида минглаб мижозлар ўз пулларини Дона Бранкага ишониб топшириб қўйди. Бу пайтга келиб аёл ҳатто “халқ банкири” номини олишга улгурганди.\n1984 йилда пирамида қулади. Бланка эса ҳибсга олинди ва 10 йилга қамалди. Аёл кейин ёлғизликда вафот этди.\n300 миллион долларлик фириб\nЛу Перлман ҳақида эшитмаган бўлишингиз мумкин. Аммо унинг шарофати билан вужудга келган Backstreet Boys ва ‘N Sync мусиқий гуруҳларини кўпчилик билади.\nПерлманнинг ўзи эса сармоядорлар ва йирик банкларни алдаб, уларни 300 млн долларга тушириш имкониятини берган жиноий схемаси билан машҳур. Бунинг учун у Trans Continental Airlines Travel Services, Trans Continental Airlines Inc каби ўнлаб компаниялар ташкил этди. Улар фақат қоғоздагина мавжуд эса. Шунга қарамай, Перлман уларнинг акцияларини 20 йил давомида сотиб келишнинг уддасидан чиқа олди.\nБу фириби ошкор бўлгандан кейин у мамлакатдан қочиб кетишга ҳаракат қилди, аммо қўлга олиниб, 25 йиллик қамоқ жазоси ва 1 миллион долларлик жаримага тортилди.\nСудда Перлман фирибгарлигини тан олди. Унинг фирибидан жабр чеккан жисмоний шахслар ва 10 дан ортиқ молия институтлари жами 300 миллион доллардан ортиқ маблағини йўқотгани аниқланди.\nЕвропа қироллик клуби\n1992 йилда Дамара Бертгес ва Ханс Гунтер Шпахтхольц томонидан ташкил этилган European Kings Club нотижорат уюшмаси ўзини Европанинг йирик банкларига қарши турувчи ва кичик бизнесга кўмаклашувчи реал куч сифатида кўрсатиб келди.\nБу молиявий пирамиданинг янги аъзолари “мактуб” сотиб олиши керак эди. Нархи 1400 швейцария франкига тенг бўлган бу “мактуб” клуб акцияси вазифасини бажарарди. “Мактуб” унинг эгасига ойига 200 минг франк олиш, бу билан ўз омонатини йилига икки баробар кўпайтириш имконини берарди.\nБу фириб икки йил ўтибгина фош этилди. Аммо бу вақтга келиб юз мингга яқин немис ва швейцариялик сармоядор жами 1 миллиард долларга яқин маблағини йўқотиб улгурганди. Ҳатто суд жиноятчиларга нисбатан ҳукм чиқараётган пайтда ҳам жабрланувчилар фирибгарлар тузоғига тушганига ишонмай, уларни ҳимоя қилишга уринди. Суд “ишбилармон” Дамара Бертгесга 7 йил, унинг шеригига бор-йўғи 5 йил қамоқ жазоси тайинлади.\nБернард Мейдофф пирамидаси замонамиздаги энг йирик молиявий қаллобликлардан бири ҳисобланади. Ундан 3 миллиондан ортиқ киши ва юзлаб молиявий ташкилотлар жабр кўрган. Жами зарар эса қарийб 65 миллиард долларни ташкил этади.\nБернард Madoff Investment Securities инвестиция фондини очганди. У АҚШдаги энг ишончли ва даромадли фондлардан бири саналарди. Мейдоффнинг фондига пул тиккан сармоядорлар йилига 12-13 фоиз даромад кўрарди. Омонатчиларнинг аксарияти бу компания мижозлари орасида кўплаб банклар, машҳур кишилар борлиги унинг ишончлилиги кафолати эканига ишонарди.\n2008 йилда бир қатор йирик сармоядорлар Мейдоффга ўзлари томонидан фондга топширилган 7 миллиард долларга яқин маблағни қайтариб беришни сўраб мурожаат қилди. Аммо фонднинг тўлайдиган пули йўқ эди. Пирамида қулади.\nМаълум бўлишича, Мейдоффнинг компанияси камида сўнгги 13 йил давомида омонатчилар пулини инвестиция қилиш билан шуғулланмаган экан!\nҚизиғи шундаки, Мейдоффни ўзининг ўғиллари фош этганди. Фирибгар ўз қаллобликлари ҳақида ўғилларига айтиб берган экан. Суд Бернард Мейдоффни 150 йиллик қамоқ жазосига ҳукм қилди.\nВан Фэннинг пултопар чумолилари\nХитойлик ишбилармон Ван Фэн қурган молиявий пирамида анча ғайриоддий. 1999 йилда у фирма очди ва хоҳлаган кишига бор-йўғи 1500 доллар эвазига инвестор бўлишни таклиф этди.\nБу пул эвазига омонатчи “ўзгача” чумолилар солинган қутига эга бўларди. Уларни 90 кун давомида махсус қўлланма асосида боқиш ва парваришлаш керак эди. Кейин компания вакиллари келиб, чумолиларни олиб кетарди. Улар ўз мижозлари бўлмиш хитойлик фермерларга бу ҳашаротлар қайта ишланиб, артритни даволайдиган дори олинишини айтарди.\nҲар 14 ой якунига кўра омонатчилар 450 доллардан оларди. Бу йиллик 32 фоиз даромад деганидир. Ван Фэннинг тезда бойиб кетиб, газета ва телевидение орқали ўзини танита олгани ҳам бу молиявий пирамиданинг муваффақияти сирларидан бири эди. У ҳатто “Хитойнинг 100 нафар энг яхши тадбиркори” давлат мукофоти номинанти бўлишга ҳам улгурди.\nКомпаниянинг пул айланмаси 2 миллиард долларга яқинлашганда чумоли бизнеси қулади. Ван Фэннинг ўзи ҳибсга олинди ва ўлим жазосига ҳукм қилинди.\nМуаллиф: Анвар КАРИМОВ, “Биржа” газетаси


Blog | IPhone va IPad ni xotirasini kengaytirish\nBloglar | Foydali ma'lumotlar | IPhone va IPad ni xotirasini kengaytirish\nЯқиндан бери iOS тизимида диск (доимий хотира) қўлланилиши статистикасида «Тизим», яъни «Система» бўлими ҳам акс этадиган бўлган. Бу бўлимда смартфон хотирасида операцион тизимнинг ўзи ҳамда ёрдамчи файллари қанча жой эгаллаб тургани кўрсатилади.\nЎҚИНГ: iPhone ёки iPad кэши ва хотирасини тозалаймиз\nБуларга турли кэш материаллари, вақтинчалик файллар ва шу кабилар киради. Айфонингиз хотирасида «Система» қанча жойни банд этиб турганини кўриш учун «Настройки» → «Основные» → «Хранилище iPhone» бўлимига кириб, рўйхатнинг охирига тушасиз.\n«Тизим» бўлими одатда 7 ГБ атрофида жой олган бўлади, лекин кўпинча у 20 гигабайтгача «шишиб» кетиши ҳоллари ҳам учрайди. Назарий жиҳатдан қараганда, қурилма ўчириб-ёқилганида бу бўлим автоматик тарзда тозаланиши керак, аммо турли сабабларга кўра бу ҳамиша ҳам амалга ошавермайди. Тизим чиқиндилари эса «ўлик юк» сифатида смартфон хотирасини банд этиб ётаверади.\nУни тозалашнинг ғалати, аммо жуда осон бир усулини топишди – бунда деярли ҳеч бир жиддий иш қилмайсиз. Керак бўладигани эса одатий кабель ҳамда iTunes ўрнатилган компьютер, холос.\nХуллас, мана бундай қиласиз:\nКомпьютерда iTunes дастурини ишга туширасиз..\niPhone’ни кабели ёрдамида компьютерга улайсиз.\niOS-қурилмангиз экранидаги «Доверять этому компьютеру» тугмачасини босасиз.\nШунчаки 5–10 дақиқа кутасиз.\niPhone’ни ўчириб, компьютердан узасиз.\nЎҚИНГ: Деярли барча iPhone эгалари йўл қўядиган асосий хато нимада?\nБу орада iOS-қурилмангизни iTunes билан синхронлашнинг кераги йўқ, умуман, бирор тугмачани босмасдан, шунчаки кутиб турасиз. Кейин эса смартфонингизни ёқиб, «Система» бўлимини яна текширасиз – унинг ҳажми сезиларли даражада камайганига гувоҳ бўласиз. Жумладан, қуйидаги суратда нисбатан эски модел – 16 гигабайтлик iPhone 6 қурилмасида у 740 мегабайтга қисқарган, аммо ички хотираси катта бўлган гаджетларда 2 дан то 10 гигабайтгача жой очилиши мумкин.\nУшбу усул iPad’лар учун ҳам амал қилади, аммо битта жиҳатни эътиборга олиш зарур: агарда девайсда iOS 12 бета-версияси ўрнатилган бўлса, юқоридаги усул наф бермаслиги мумкин.\nYaratilgan vaqt: 19 Jul 2018, 16:44\nMuallif: @Zenit (2)\nKo'rilgan: 10 marta


16:08 / 31 май 839 pdf Ўқиш режими + -\n«Эй иймон келтирганлар! Касб қилган нарсаларингизнинг покизаларидан ва Биз сизларга ердан чиқариб берган нарсалардан нафақа қилинглар. Нафақа қилганингизда нопокни кўзламанг. Ҳолбуки, уни ўзингиз ҳам ундан кўз юммай туриб олувчи эмассиз. Ва билингки, албатта, Аллоҳ беҳожатдир, ўта мақталгандир». (Бақара сураси, 267-оят).\n08:29 / 31 май 1422\n19:18 / 31 май 1891\n2105 12:29 / 14.03.2019\n1345 14:09 / 02.11.2018\n1608 12:10 / 25.10.2018\n3570 11:00 / 12.02.2019


03 декабр 2020, Тошкент вақти: 13:30\nНобель тинчлик мукофоти лауреати, атроф-муҳит ҳимоячиси кениялик Маатай Вангари яна бир халқаро мукофотга сазовор бўлди.\nИндира Ганди номидаги 2006 йилги тинчлик, қуролсизланиш ва тараққиёт халқаро мукофоти Маатай Вангари ва у етакчилик қилаётган “Яшил белбоғ” ҳаракатига насиб этди. Жорий йил бошида ҳам “Яшил белбоғ” ҳаракати Жавоҳарлаъл Неру номидаги 2005 йилги халқаро мукофотни қўлга киритган эди.\nМ.Вангари етакчилигидаги ҳаракат аъзолари Африкада чўллашишга қарши кураш доирасида 30 миллиондан ортиқ дарахт кўчати ўтқазиб, тараққиёт ва демократияни тарғиб қилгани учун 2004 йилда Нобел тинчлик мукофотига сазовор бўлган эди.\nСан-Франциско шаҳридаги супермаркетларда 20 ноябрдан бошлаб харидорларга полиэтилен пакетлар бериш тақиқланди.\nПолиэтилен пакет ерда чириши учун 400 йилдан ортиқ вақт керак бўлади. Шу боис, Сан-Франциско маъмурияти атроф-муҳитга етказилаётган зарарни камайтириш мақсадида АҚШда биринчи бўлиб текинга пакет беришни тақиқлади. Бу талабни бажармаган дўконлар биринчи марта 100 доллар, иккинчи марта 200 доллар жарима тўлайди. Бир йил ичида учинчи марта тартибни бузган дўконлар 500 долларлик жаримага тортилади. Сан-Франциско маъмурияти дўконларда камида 40 фоизи қайта ишланган юқори сифатли қоғоздан тайёрланган пакетлардан фойдаланишга рухсат берган. АҚШдаги айрим дўконлар 100 фоиз қайта ишланган қоғоздан тайёрланган пакетлардан фойдаланяпти.\nШарқий Осиё давлатлари раҳбарларининг Сингапурдаги саммитида атмосферага чиқарилаётган зарарли газлар миқдорини чеклаш ҳақидаги келишув имзоланди.\nМинтақада атроф-муҳитга энг кўп зарар етказаётган Хитой ва Ҳиндистон ҳам ушбу шартномага 21 ноябрь куни имзо чекди. Шарқий Осиё давлатлари гуруҳига Жануби-шарқий Осиё гуруҳига аъзо бўлган 10 мамлакатдан ташқари Хитой, Ҳиндистон, Япония, Жанубий Корея, Австралия ва Янги Зеландия ҳам киради. Бу давлатлар глобал иқлим ўзгаришига сабаб бўлаётган зарарли газлар миқдорини камайтириш тадбирларида пешқадамлар сафида бўлиш ниятида.\nГлобал иқлим ўзгариши Марказий Осиё минтақасини ҳам четлаб ўтаётгани йўқ. Иқлим ўзгариши оқибатида ғаройиб ҳодисалар кузатилмоқда. Хусусан, куз фаслининг сўнгги ўн кунлиги бошланганига қарамай, Тожикистон шимолида жойлашган Cўғд вилоятининг бир қанча туманларида шу кунларда олча ва олма дарахтлари гуллади. Мутахассислар бу ҳодисани глобал иқлим исиши оқибати сифатида баҳоламоқда.\nОрол денгизини қутқариш халқаро жамғармасининг навбатдаги йиғилиши 20 ноябрь куни Душанбе шаҳрида бўлиб ўтди. Унда денгиз ҳавзаси муаммоларини ҳал қилиш билан боғлиқ лойиҳалар ва дастурларнинг бажарилиши ҳамда бошқа масалалар муҳокама қилинди.\nТожикистон Гидротехника ва мелиорация илмий тадқиқот институти директори Яраш Пўлатов Орол денгизини қутқариш билан боғлиқ муаммоларни ҳал қилиш учун беш йил давомида минтақа бўйича бир ярим миллиард доллар маблағ сарфланганини билдирди.\nҚозоғистон Қишлоқ хўжалиги сув захиралари қўмитаси раиси Анатолий Рябцов эса Оролни қутқариш ишларига шунча маблағ сарфлангани билан денгиз ҳавзасида айтарли ижобий ўзгаришлар бўлмаганини маълум қилди.\nУнинг фикрича, айнан шу сабабли Оролни қутқариш жамғармаси БМТ идораси мақомига эга бўлиши лозим. Шунда сув энергетикаси масаласида мамлакатлар ўртасидаги келишмовчиликлар камайган бўларди.


ADTI klinikasi\nЎзР ФА Иммунология ва инсон геномикаси институти олимлари томонидан тизим ва ҳужайра даражасида ўсимлик моддаларининг хусусиятлари ҳар томонлама тадқиқ қилинади. Фанлар академиясининг бошқа илмий-тадқиқот муассасалари билан ҳамкорликда турли хом-ашёлардан олинган 80 дан ортиқ маҳаллий воситалар ўрганилган ва шулардан 2 таси истиқболли бўлиб, дори воситалари ишлаб чиқилди.\nBatafsil: Ўзбекистонда аллергияга қарши янги дори\nЎзбекистонда рецептсиз бериладиган дори воситалари рўйхати тасдиқланди. Соғлиқни сақлаш вазирининг тегишли буйруғи давлат рўйхатидан ўтказилди. Янги рўйхатдан 192 та монопрепарат (аввалгиси - 188 та), шунингдек, 1032 та комплекс препарат позицияси (аввалгиси - 1085 та) жой олди. Ўзбекистон Республикасида рўйхатдан ўтган ва дорихоналардан шифокор рецептисиз бериладиган дори воситаларига рўйхатга киритилган дори воситаларининг худди шу таркибдаги таъсир қилувчи моддалари ва дори шаклига, дозасига эга бўлган дори воситалари ҳам киради.\nBatafsil: Рецептсиз бериладиган дори воситалари рўйхати янгиланди\nХотиранинг пасайишига сабаб бўлувчи асосий 6 омил\nКўпчилик инсонлар хотираси яхши эмаслигидан азият чекади. Улар одатда режалаштирган нарсаларини унутишга мойил бўладилар. Бу эса шахсий иш фаолияти, таълим соҳаси ва бошқа соҳаларда ўз салбий таъсирини кўрсатади. Хотиранинг заифлашувига қуйида 6 сабабни келтириб ўтамиз.\n1. Кам ухлаш. Етарлича ухламаслик, эҳтимол унутиш учун энг катта сабабдир. Бироз мизғиб олиш кайфиятнинг ўзгаришига ва безовталикка олиб келади, бу эса ўз навбатида хотира билан боғлиқ муаммоларга дучор қилади.\n2. Дори-дармон қабул қилиш. Тинчлантирувчи, анти-стресс, қон босимини туширувчи дорилар хотирага таъсир кўрсатади, одатда, тинчлантиради ёки чалкашликларни юзага келтириб чиқаради. Бу эса бирор бир янги нарсага диққатингизни қаратишингизга тўсқинлик қилади.\n3 Фаолиятсиз тироид. Қалқонсимон қалтироқ хотирага таъсир қилиши мумкин.\nBatafsil: Хотиранинг пасайишига сабаб бўлувчи асосий 6 омил\nБританиялик эркак қулоғини пахтали таёқча билан кавлаб, миясини йиринглатиб юборди, дея маълум қилди Даракчи нашри.\n31 ёшли эркак чап қулоғида ўн кундан бери оғриқ борлигидан шикоят қилиб, шифокорга мурожаат этган. Унда мигрень, кўнгил айниши кузатилган. Керакли дориларни олгач эса ҳушидан кетган. Шундан сўнг у шифохонага ётқизилиб, томографиядан ўтказилган. Унинг миясида йирингли яллиғланиш борлиги аниқланган. Бемор ўзига келгач, ҳатто исмини ҳам эслолмаган.\nBatafsil: Эҳтиёт бўлинг: пахтали таёқча!\nSahifa 2 dan 11


XXI асрда Хоразмшохлар давлати дунёнинг энг бой давлати эди. Бугунги Эрон, Покистон, Афғонистон ва Ўрта Осиёнинг каттагина худуди бу давлат чегаралари ичида қолиб кетарди. Буюк давлатнинг буюк ташвишлари бўлишини Муҳаммад Хоразмшох биларди... Буюк Ипак йўли Хоразмшоҳлар хазинасига жуда катта даромад келтирадиган манба бўлган. Хитой, Ҳиндистон, Олд Осиё, Рус ерлари ҳатто Ғарбий Европадан савдогарлар савдо-сотиқ марказига айланиб улгурган Марв, Бухоро ва Самарқандга кўплаб ташриф буюрарди. Самарқанд ярим миллиондан ортиқ аҳолига эга йирик шаҳарга (ўша замонларда Париж ва Лондон аҳолиси нари борса 30-40 мингга зўрға етган) айланиб улгурган, бозорида дунёнинг турли бурчакларидан келтирилган маҳсулотлар кўп эди.


Шавкат Мирзиёев АҚШнинг Афғонистондаги ярашиш масалалари бўйича махсус вакилини қабул қилди – Газета.uz\nПрезидент Шавкат Мирзиёев АҚШнинг Афғонистондаги ярашиш масалалари бўйича махсус вакили Залмай Ҳалилзодани қабул қилди.\nLotinchada 11 апрель 2019, 21:27 Сиёсат\n11 апрель куни президент Шавкат Мирзиёев Ўзбекистонда амалий ташриф билан бўлиб турган АҚШнинг Афғонистондаги ярашиш масалалари бўйича махсус вакили Залмай Ҳалилзодни қабул қилди. Бу ҳақда lдавлат раҳбарининг матбуот хизмати хабар қилди.\nПрезидент меҳмонни самимий қутлар экан, очиқ мулоқот ва ўзаро ишончга асосланган кўп қиррали Ўзбекистон-АҚШ ҳамкорлиги жадал ривожланиб бораётганини катта мамнуният билан қайд этди.\nДавлат раҳбари Ўзбекистон Афғонистон билан анъанавий яхши қўшничилик муносабатларини ривожлантиришга муҳим аҳамият қаратаётгани, ушбу мамлакатда барқарорлик ўрнатилиши ва иқтисодиёт қайта тикланишига амалий ҳисса қўшиш тарафдори эканини қайд этди.\nЗалмай Ҳалилзод самимий қабул учун давлат раҳбарига миннатдорлик билдирди ҳамда АҚШ президенти Дональд Трамп ва давлат котиби Майкл Помпеонинг саломини етказди.\nМахсус вакил Ўзбекистоннинг Афғонистон халқига ҳар томонлама, жумладан, муҳим ижтимоий ва инфратузилмавий лойиҳаларни амалга ошириш орқали ёрдам беришга қаратилган сиёсатини юксак баҳолади.\nБундан ташқари, жорий йилда Тошкентда Афғонистон бўйича саккизинчи Минтақавий иқтисодий ҳамкорлик конференцияси (RECCA VIII) вазирлар учрашувининг ўтказилиши қўшни давлатларга Афғонистоннинг тинч ривожланишига кўмаклашиш борасидаги ўзаро ҳамкорлик бўйича стратегияни ишлаб чиқиш имконини беради.


Ўзбекистонда тўққиз ой давомида 1,7 мингга яқин киши авариялар қурбони бўлди - 07.10.2021, Sputnik Ўзбекистон\n"Йўл транспорт ҳодисаларининг деярли 40% тезликни меъёридан ошириш натижасидир", - деб аниқлик киритган ИИВ вакили. 07.10.2021, Sputnik Ўзбекистон\nТОШКЕНТ, 7 окт - Sputnik. Ўзбекистонда 2021 йилнинг январь—сентябрь ойлари давомида 6551 та йўл-транспорт ҳодисаси содир этилган. Бу ҳақда ИИВ матбуот-хизмати раҳбари Шоҳруҳ Ғиёсов хабар берди."Бугунги кунга қадар республикамизда 6 551 та йўл транспорт ҳодисаси содир этилган", - деб ёзган ўз телеграм саҳифасида Ғиёсов.Таъкидланишича, ЙТҲлардан 1 682 таси ўлим билан тугаган. Жароҳат олганлар сони эса 5 920 тани ташкил этган."Йўл транспорт ҳодисаларининг деярли 40% тезликни меъёридан ошириш натижасидир", - деб аниқлик киритган ИИВ вакили.\n© МЧС УзбекистанаДТП на перевале Камчик\n"Йўл транспорт ҳодисаларининг деярли 40% тезликни меъёридан ошириш натижасидир", - деб аниқлик киритган ИИВ вакили.\nТОШКЕНТ, 7 окт - Sputnik. Ўзбекистонда 2021 йилнинг январь—сентябрь ойлари давомида 6551 та йўл-транспорт ҳодисаси содир этилган. Бу ҳақда ИИВ матбуот-хизмати раҳбари Шоҳруҳ Ғиёсов хабар берди.\n"Бугунги кунга қадар республикамизда 6 551 та йўл транспорт ҳодисаси содир этилган", - деб ёзган ўз телеграм саҳифасида Ғиёсов.\nТаъкидланишича, ЙТҲлардан 1 682 таси ўлим билан тугаган.\nЖароҳат олганлар сони эса 5 920 тани ташкил этган.


Бухородаги ўйин 19.00да бошланади | "NAVBAHOR" FUTBOL JAMOASINING RASMIY WEB SAHIFASI\nБухородаги ўйин 19.00да бошланади\nБухорода бўлиб ўтадиган учрашувга тайёргарликка киришган жамоамизнинг Тошкентдаги йиғини давом этмоқда. Тошкентдаги “Ўзбекистон” меҳмонхонасида истиқомат қилаётган жамоамиз аъзолари машғулотларни пойтахтдаги “Солиқчи” ўйингоҳида олиб боришмоқда. Кеча бир маҳаллик машғулот билан чекланган футболчиларимиз бугун режага кўра икки маҳал шуғулланишади. Эрталаб тренажёр залида машқларни бажарилган бўлса яна икки соатдан кейин “Солиқчи” ўйингоҳидаги машғулот бошланади. Жамоамизнинг Тошкентдаги йиғинида умумий ҳисобда 22 нафар футболчи қатнашмоқда. Азиз Ғуломхўжаев жароҳат сабабли, Санжар Асқаралиев эса маълум сабабларга кўра машғулотларда иштирок эта олишмаяпти. Ғуломхўжаев жароҳатини даволамоқда. Асқаралиев эса вақтинчалик тарзда жамоа ёшлари билан машғулот ўтказмоқда.\nЖамоамиз аъзолари Тошкентдаги машғулотларни 28 майга қадар давом эттиришади. 28 май куни эрта тонгда эса Бухоро шаҳри сари йўлга тушилади. 29 май куни бўлиб ўтадиган “Бухоро” ва “Навбаҳор” жамоалари ўртасидаги учрашув “Бухоро” спорт мажмуасида соат 19.00да бошланади. Ёшлар ўртасидаги баҳс эса 28 май куни соат 17.00да старт олади.


Huawei компанияси 5G тармоқ станцияларига мўлжалланган жаҳондаги биринчи процессорни тақдим қилди\n14:15 / 09.02.2019 7924\nHuawei компанияси томонидан тармоқ станциялари учун махсус тарзда ишлаб чиқилган жаҳондаги илк процессор – Huawei TIANGANG расман тақдим этилди. Тез орада Барселонада бўлиб ўтадиган Халқаро мобиль конгресс (MWC) арафасида Хитойнинг Пекин шаҳрида ўтказилган тақдимот ва матбуот-брифингида Huawei компанияси бутун дунё бўйлаб 5G стандартидаги тармоқларни кенг кўламда йўлга қўйиш жараёнини осонлаштирадиган инқилобий процессорни намойиш қилди. Ҳозирги кунгача Huawei 5G-технологияси бўйича 30 та тендерда ғолиб чиқиб, дунё бўйлаб 25 мингтадан ортиқ 5G-станцияларни сотишга эришди.\nHuawei янги технологияларни яратиш ва жорий қилишда давом этиб, бу йўналишга йирик инвестициялар киритмоқда. Унинг яхлит тўпламдаги 5G-процессорлари барча диапазонлардаги (С-диапазон (3.5G) ва 2.6G) тармоқ стандартларини қўллаб-қувватлаган ҳолда мижозларни симсиз алоқанинг энг аъло хизматларидан фойдаланишини таъминлайди.«Huawei узоқ йиллардан бери фундаменталь фан ва технологиялар ривожига сармоя киритиб келмоқда. Биз 5G стандартини кенг миқёсдаги тижорат мақсадида ишлатиш бўйича энг муҳим технологияларни яратишда биринчи бўлиб улкан ишларни амалга оширдик, – дейди Райан Дин (Ryan Ding), Huawei бошқарувининг ижрочи директори ва Carrier BG бўлимининг бош директори. – Бизнинг компаниямиз ҳозирда соддалаштирилган тармоқлар, техник ёрдам ва фойдаланиш орқали кенг кўламли 5G алоқасига оид хизматларни таъминлашга замин яратадиган соҳадаги энг яхши имкониятларга эга. Биз кенг оммага мўлжалланган 5G тармоғини йўлга қўйиш бўйича сафнинг бошида кетмоқдамиз».\nHuawei бошқарувининг ижрочи директори ва Carrier BG бўлимининг бош директори\nРайан Дин (Ryan Ding) тадбирда нутқ сўзламоқда\n5G тармоқ станциялари учун жаҳондаги биринчи процессор\nТелекоммуникация бозоридаги биринчи 5G процессор Huawei TIANGANG интеграция, ҳисоблаш қуввати ва спектраль ўтказиш полосаси бўйича илғор натижаларни қайд этмоқда. Юқори даражада интеграллашган ушбу ечим қувват кучайтиргичлар (PA) ва жуда кичик антенналардаги пассив антенна панжараларининг фаол интеграциясини қўллаб-қувватлайди.Шунингдек, унинг ҳисоблаш қуввати олдинги процессорларникига қараганда 2,5 марта юқорироқдир. Энг сўнгги алгоритмлар ва нурни шакллантириш технологиялари ёрдамида бир дона мана шундай процессор 64 тагача канални бошқаришга қодир бўлиб, соҳадаги энг юқори стандартларга жавоб ҳам беради. Бундан ташқари, Huawei компаниясининг янги ишланмаси 200 МГц диапазондаги юқори ўтказиш полосасини ҳам қўллаб-қувваталайди, бу эса унинг нафақат жорий тармоқларга, балки келажакдаги тармоқларга ҳам мўлжалланганини далиллайди.\nШу билан бирга, мазкур ечим фаол антенна тизимларини (AAU) модернизация қилишга имконият яратади, бу билан тармоқ станцияларини 50%га кичикроқ ва 23% енгилроқ қилишга, энергия сарфини эса олдинги ечимларга қараганда 21%га камайтиришга эришилади. 5G-станцияларини 4G-станцияларига қараганда икки марта тезроқ йўлга қўйиш мумкин. Бундай хусусиятлар бир қатор техник мураккабликларни бартараф этиш ва сарф-харажатни қисқартиришга ёрдам беради.\nБутун дунё бўйлаб 5G тармоқларини кенг миқёсда тез йўлга қўйишга мўлжалланган соддалаштирилган 5G-ечимлар\nHuawei 2018 йилда 5G тармоғини тижорий мақсадда ишга туширишни бошлаб, бу йўналишдаги хизматлар, технологияларни ташқарида синаш ва 5G тармоғидан кенг кўламда фойдаланиш борасида етакчига айланди. 2018 йилнинг охирига келиб компания Хитойда мазкур тармоқдан ялпи фойдаланишгача бўлган барча синов ва текширувларни якунига етказди, ҳозир эса у 5G технологияларини тижорат мақсадида қўллашга тўлиқ тайёр.\n2019 йилнинг 9 январь куни blade сериясидаги Huawei 5G станцияси фан ва технологиялардаги тараққиёт (First Class Progress in Science and Technology Prize) учун махсус мукофот билан тақдирланди. Албатта, бу компания эришган муҳим технологик ютуқлар ва бирлаштирилган модуль дизайнининг эътирофидир. Барча тармоқ станциялари «blade» форм-факторида ишланган бўлиб, унда турли модулларни керакли тарзда бирлаштириш имконияти мавжуд. Бундай ечим 5G-станцияни йиғиш ва ўрнатиш жараёнини сезиларли даражада осонлаштиради.\n«Huawei компанияси томонидан барча сценарийлар учун (full-series, all-scenario) яратилган тўлиқ серияли содда 5G-ечимлар юқори иш самарадорлиги ва 5G алоқа сифатини таъминлай олади, – деб таъкидлайди Ян Чаобинь (Yang Chaobin),5G Network йўналиши бўйича Huawei президенти. –Бу ечимлар тармоқларни ишга тушириш жараёнини анча тезлаштиради ва техник хизмат самарадорлигини оширади. Натижада эса 5G технологиясини татбиқ этиш 4G технологиясига қараганда бир мунча осонлашади».\nАвтоном бошқарув тармоқлари учун сунъий интеллект\nHuawei, шунингдек, сунъий интеллектга эга бўлган ва маълумотни қайта ишлаш марказларига мўлжалланган дунёдаги биринчи коммутаторни ҳам тақдим қилди. Ушбу ечим соҳадаги энг юқори иш самарадорлигига эгалиги билан ажралиб туради ҳамда Ethernet пакетларнинг мутлақ фаоллиги ва 10 миллисониядан камроқ вақтда амалга ошадиган комплекс ҳаракатни таъминлайди. Унинг ҳисоблаш қуввати иккита каналли жами 25 та марказий процессордан ҳам юқори бўлишига қарамай, атиги 8 ватт энергия истеъмол қилади.\nШу билан бир қаторда, Huawei автоном бошқарув тармоқларидаги барча иш сценарийларига мўлжалланган тўлиқ портфолиоли сунъий интеллект технологияларини ҳам оммага таништирди, шунингдек, операторларга тармоқнинг энергия ва иш самарадорлигини, техник ва мижозларга хизмат кўрсатиш унумдорлигини оширишга ёрдам берадиган SoftCOM AI номли ечимни ҳам ишлаб чиқди.\nТадбир давомида Huawei бошқарувининг ижрочи директори ва Consumer BG бўлимининг бош директори Ричард Юй (Richard Yu) мультистандарт 5G қурилмалари ва тижорат гаджетларига мўлжалланган жаҳондаги энг тезкор процессорларни ҳам эълон қилди.\nХалқаро мобиль конгресс 2019 йилнинг 25-28 февраль саналарида Барселона (Испания) шаҳрида ўтказилади. Huawei компанияси ўз маҳсулотлари ва ечимларини Fira Gran Via залидаги (1-зал) 1H50 стендида, 3 залдаги 3I30 стендида, «Инновациялар шаҳри» зонасидаги 4 залда ва 7 залда жойлашган 7C21 ва 7C31 стендларида намойиш қилади.\nHuawei ўзининг биринчи ақлли кўзойнакларини чиқаради\nHuawei флагман смартфонларини тақдим этди


Андижонда адвокат қўлга олингани айтилмоқда. Манбамизга кўра, Андижон шаҳридаги «LEX» адвокатлик фирмаси адвокати Х.Х. бир фуқародан «суд билан ...\nЭнергетика вазирлиги матбуот хизмати хабарида. Кеча, 4 декабрь куни Андижон вилояти, Булоқбоши тумани, Учтепа қишлоғида жойлашган «Учтепа нефт ... бўйича газ қувурларини ётқизиш ишлари якунланди. Бунинг натижасида Андижон вилояти Булоқбоши туманининг яна қўшимча 5 мингта хонадони табиий ...\nАндижон шаҳридаги кўп қаватли уйларнинг бирида портлаш содир бўлгани ҳақида хабар берилганди (видео). Ўзбекистон Республикаси ИИВ ҳузуридаги ... хабар тарқатди. Бугун, 4 декабрь куни соат тахминан 14:00ларда Андижон вилояти Андижон шаҳрининг 2-кичик даҳасида жойлашган кўп қаватли ...\nАндижон шаҳридаги кўп қаватли уйларнинг бирида портлаш содир бўлди. Унинг оқибатида уйда ёнғин юзага келган, деб хабар берди «Водий бозор» канали. Видеодан ...\nАндижон вилоятида содир бўлди. Икки гектар ерни 16500 АҚШ долларига «баҳолаган» М. А. келишилган пулнинг олти мингини олаётганда Бош прокуратура ... олти мингини олаётганда Бош прокуратура ҳузуридаги Департаментнинг Андижон вилоят бошқармаси ходимлари томонидан қўлга туширилди. Бу ҳақда ...\nАндижонда тадбиркорлик фаолияти учун ер ажратиб бериш эвазига 16 500 АҚШ доллари талаб қилган фирибгар ушланди. Бу ҳақда Бош прокуратура матбуот ... хизмати хабар бермоқда. Бош прокуратура ҳузуридаги Департаментнинг Андижон вилояти бошқармаси томонидан ўтказилган тезкор тадбирда, фуқаро ...\nноябрь куни Андижон вилояти, Улуғнор тумани ҳамда Тошкент вилоятининг Оққўрғон туманида яшовчи 6 нафар фуқаро (2 нафар эркак, 3 нафари аёл, 1 нафари вояга ...\nРеспубликаси Вазирлар Маҳкамасининг «Андижон вилоятида аҳоли, шу жумладан ёшлар ўртасида компьютер технологиялари ва Интернет жаҳон ахборот тармоғидан самарали фойдаланишни ташкил ... (2019 йил 20 ноябрь, 921-сон) қарори қабул қилинди. Қарорга кўра, Андижон вилоятида аҳоли, шу жумладан ёшларнинг мафкуравий иммунитетини ...\nАндижон кўчаларида ички ишлар органлари фаолияти учун мўлжалланган «Хан» электрокари синовдан ўтказилмоқда, деб хабар берди «Postda.uz». Унинг ... бу каби автомобилларни ишлаб чиқариш йўлга қўйилади. Улар нафақат Андижон вилоятида, балки мамлакатнинг бошқа ҳудудларида ҳам патрул-пост ...


Президент Қозоғистон халқига Мактуб йўллади - Номадлар,Турклар,Қозоқ одатлари ва анъаналари,Қозоғистон табиати | QazaqTV\nПрезидент Қозоғистон халқига Мактуб йўллади\n#Макиуб #Президент #Қозоғистон #ҚосимЖўмарт Тўқаев\nҚозоғистон Президенти Қосим-Жўмарт Тўқаев давлат маблағларидан фойдаланишнинг янги концепциясини ишлаб чиқишни топширди. Унинг таъкидлашича, бу иш билан мамлакат ҳукумати ва Миллий банк шуғулланиши зарур. Миллий жамғарма маблағларини қайта тиклаш учун бюджет қоидаларини жорий этишни жадаллаштириш зарур, деди давлат раҳбари. Қонунчиликка тегишли ўзгаришлар йил охиригача киритилиши зарур. Шу тариқа, мамлакатда давлат маблағлари, давлат қарзи, бюджет сиёсати ва миллий жамғарма бўйича махсус қоидалар тўплами яратилади.\n- Давлат қарзи камлиги ва етарли захира мавжудлиги туфайли Қозоғистон пандемия оқибатларини нисбатан муваффақиятли енгиб ўтди. Бу бизнинг рақобатдаги жиддий устунлигимиз ва уни йўқотиб қўймаслигимиз зарур. Лекин сўнгги даврда харажатларни қоплаш учун бюджет дефицити ва Миллий жамғармадан олинаётган трансфертлар ортаётгани кузатилмоқда. Бундай енгил йўлдан ҳамиша юриш имконсиз. Молиявий барқарорлик чексиз эмас. Бюджет даромадларини ошириш бўйича чора-тадбирлар керак. Лекин, биринчи навбатда, давлат харажатлари ҳажми ва самарадорлигини назоратга олиш зарур.\nИқтисодиётни ривожлантириш тўғрисида гап кетганида, биринчи навбатда давлат корхоналари кўп соҳаларда ҳамон устунлигига эътибор қаратиш керак, дея таъкидлади Президент. У миллий компаниялар кўрган зарар бўйича биринчи раҳбарлар масъул бўлиши кераклигини тилга олди. Давлат раҳбари таъкидлашича, бу муаммо ҳал этила бошланди. Давлат бошқаруви концепциясида квазидавлат секторини қисқартириш, самарадорлиги, шаффофлиги ва ҳисобот беришини ошириш кўзда тутилган.\n- Давлатнинг иқтисодиётда кенг иштироки ўсиши ва рақобатбардошлигини таъминлашга монелик қилади. Коррупция ва ноқонуний тарафкашликка олиб келади. Давлат корхоналари ҳамон кўп соҳаларда асосий ўрин тутади, монополия имтиёзларига эга.\nИслоҳотлар бўйича олий кенгаш томонидан хусусийлаштиришнинг янги режаси тасдиқланди. Энди жиддий назорат вақти келди. Нима учун баъзи давлат корхоналари зарар кўриб ишлаяпти? Уларнинг раҳбарлари эса бунинг учун жавобгар эмас? Ҳукумат мазкур муаммони ҳал қилиши лозим.\nЭслатамиз, бугун давлат раҳбари Қосим-Жўмарт Тўқаев Қозоғистон халқига навбатдаги Мактуб билан мурожаат этди. Унда турли йўналишдаги муаммолар ҳамда уларни ҳал қилиш йўллари тилга олинган.\nҚозоғистон-Швейцария: ҳамкорлик тўғрисида меморандум имзоланди\nПрезидент Мактуби-2021: экспертлар фикри


Ўзбекистон Президенти Марказий Осиё давлатлари раҳбарларининг (...)\n— Бу ерда янги сиёсий муҳитни шакллантиришда Марказий Осиё давлатлари раҳбарлари маслаҳат учрашувларининг ўрни беқиёс. Олий даражадаги мунтазам учрашувларимиз минтақанинг бетакрор салоҳиятини тўлиқ рўёбга чиқаришга хизмат қилмоқда, - деди Шавкат Мирзиёев.\n— Мамлакатларимиз тараққиётида минтақа аҳолисининг аксарият қисмини ташкил этаётган ёшлар муҳим ўрин тутишини барчамиз англаб турибмиз. Бутун дунёда ёш авлоднинг онги ва қалби учун кураш давом этаётган бугунги кунда Марказий Осиё келажагининг ҳал қилувчи кучи бўлган ёшларимизни ватанпарварлик, миллий ва умуминсоний қадриятларга ҳурмат руҳида тарбиялашимиз керак, - деди Шавкат Мирзиёев.\n— Бугунги саммит муҳим воқеа – давлатларимиз мустақиллигининг ўттиз йиллиги арафасида ўтаётгани билан алоҳида аҳамият касб этади. Бу йиллар барчамиз учун қийин давр бўлди. Асосий хулоса шуки, биргаликда, жипс бўлиб, бир-биримизни қўллаб-қувватлаб, олдимизда турган муаммоларнинг ечимига эришамиз, минтақанинг барқарор тараққиёти ва аҳоли фаровонлигини юксалтирамиз. Бошқа муқобил йўл йўқ! – деди Президент Шавкат Мирзиёев.\n— Марказий Осиё аёллари мулоқоти янада ривожланаётгани, гендер тенглик соҳасидаги глобал мақсадларга эришишга қаратилган алоқалар кенгайиб бораётганини олқишлаймиз, - деб таъкидлади Шавкат Мирзиёев.


Темир дарвоза баландлиги 220 250 уйда 2 та бор Ташкент | adsuza-stroy\nпоиск стройматериалов, инструментов по запросу "Темир дарвоза баландлиги 220 250 уйда 2 та бор" в городе Ташкент\nТемир дарвоза баландлиги 220 250 уйда 2 та бор\nДарвозо таййор сотилади. Келишамиз.\nдарвоза мрочний сотилади\nДарвоза б/у 2.30x3 м\nб/у дарвоза сотилади\nДарвоза сотилади размер 2,65Х2,65 м\nЯнги дарвоза 1,8 лист форма оплаты любая.\nМеталл дарвоза алохида калеткаси билан\nНамунали ховли дарвозаси. Калеткаси бор. Профилдан ясалган. Манзил Водникда.\nтемир темир темир темир темир\nподъезд учун мўлжанланган\nТемирдан заводда ясалган стол сотилади жуда мустахкам огир авто сервисда ишлатса булади 911 - показать телефон - га тел килинг\nТемир эшик. Замоклари ишлайди.\nХолати яхши тозалаб ишлатса булади замоклари яхши ишлайди.\nТемир ешик апшивкали домики\nтел клила гаплашамза + 998 - показать телефон -\nТемир суппа каловат 100уе\nПродам кароват металлический бу 950000 уступта есть\nЯнги ишлатилмаган йигиш кере булди котирадган болт шруп кранштейнлари бор


Халқаро пресс-клубнинг навбатдаги мажлисида айнан мазкур саволларга жавоб изланди. Ўзбекистон Республикаси Олий Мажлиси Сенати Раисининг биринчи ўринбосари Содиқ Сафоевнинг қайд этишича, бугун ШҲТнинг фаолияти жуда ҳам кенгайди. Ташкилот маконида 3 миллиард нафардан ортиқ кишилар истиқомат қилаётгани ҳам ШҲТнинг нуфузини кўрсатади. Айниқса, Президентимиз томонидан саммитда ҳаётий ва амалий таклифлар илгари сурилгани халқаро ҳамжамият, экспертлик доиралар томонидан ижобий кутиб олинди. Саммит якуни бўйича қабул қилинган 11 ҳужжатда ушбу ташаббуслар ўз ифодасини топгани ҳам Ўзбекистон халқаро масалаларнинг фаол иштирокчиларидан бирига айланиб бораётганидан далолатдир.\nҚайд этилганидек, ШҲТнинг янги аъзолари — Покистон ва Ҳиндистон Марказий Осиё минтақаси, айниқса, Ўзбекистон билан тарихий ҳамда маданий жиҳатдан узвий боғланган. Бундан ташқари, минтақадаги хавфсизлик соҳасидаги қатор муаммоларни, масалан, Афғонистон муаммосини ушбу мамлакатлар иштирокисиз ҳал қилиб бўлмайди. Шу сабабли ҳам Ўзбекистон Покистон ва Ҳиндистоннинг ШҲТга аъзо бўлишини тўлиқ қўллаб-қувватлади. Ташкилотнинг бундай юксак салоҳиятга эга давлатлар ҳисобига кенгайиши аъзо-мамлакатлар ўртасидаги муносабатларга ижобий таъсир кўрсатиши таъкидланмоқда. Экспертлар фикрича, ШҲТнинг кенгайиши нафақат имконият, балки янги мураккабликлар ҳам, дегани. Шу маънода, аъзо-мамлакатларнинг икки томонлама муносабатларидаги ўзаро қарама-қаршиликлари умумий кун тартибига олиб чиқилмаслиги жуда муҳимдир.\nЎзбекистон Республикаси Ташқи ишлар вазирлиги ҳузуридаги Халқаро муносабатлар ахборот-таҳлилий маркази директори Элдор Ариповнинг билдиришича, Шанхай ҳамкорлик ташкилотининг аъзолари суверен мустақил давлатлар бўлиб, улар тенг ҳуқуқлидир. ШҲТ Хартиясида барча қарор консенсус асосида қабул қилиниши белгилаб қўйилган. Шу билан бирга, мазкур ташкилот аъзоларини “Шанхай руҳи”, яъни\nўзаро ишонч, ҳурмат ва тарафларнинг манфаатларини инобатга олиш принциплари бирлаштириб туради. Албатта, аъзо мамлакатлар турлича салоҳиятга эга. Аммо уларнинг барчаси умумий мақсад атрофида бирлашган. Шу маънода айтганда, ШҲТнинг яхлит -тузилма сифатидаги имкониятлари барча аъзо давлатларга, яъни у катта бўладими, кичик бўладими, улкан натижаларни қўлга киритишга асос бўлиб хизмат қилади.\nМаълумки, саммитда давлатимиз раҳбари Афғонистондаги вазиятни тезроқ барқарорлаштириш бутун минтақамизда тинчлик ва хавфсизликни мустаҳкамлашда муҳим аҳамиятга эга эканини қайд этди. Ўзбекистон Афғонистонда тинч-осойишта ҳаётни тиклаш бўйича афғон халқи ҳамда халқаро ҳамжамият саъй-ҳаракатларини қатъий қўллаб-қувватлайди.\nХалқаро пресс-клубда урғу берилганидек, Афғонистонга таҳдид сифатида эмас, балки стратегик имкониятлар манбаи сифатида қараш лозим. Бу, айниқса, янги муқобил транспорт йўналишларини очишда жуда долзарбдир. “Масалан, биз Афғонистон орқали Покистон портларига чиқишимиз мумкин. Афғон заминида тинчликни қарор топтириш мамлакатда йирик иқтисодий ҳамда транспорт лойиҳаларини амалга ошириш билан узвий боғлиқдир. Бугун Ўзбекистоннинг энг яқин денгиз портларига темир йўл орқали чиқиши учун 20 — 22 кун зарур. Айни пайтда Покистон портларига чиқиш масаласи ҳал этилса, бу муддат сезиларли даражада қисқариши мумкин.\nАфғонистон бозорлари Ўзбекистон маҳсулотлари учун истиқболли эканлиги ҳам яна бир муҳим жиҳатдир”, деди С. Сафоев.\nДавлатимиз раҳбари Остона саммитида, шунингдек, транспорт соҳасини бошқаришнинг интеграциялашган тизимини яратиш таклифини билдирди. Бу тизим транспорт оқимини тартибга солувчи мавжуд норматив ҳужжатларни бир хиллаштиришни кўзда тутади. Айниқса, божхона тартиб-таомилларини соддалаштириш ҳамда бошқа чоралар кўрилиши транспорт қатновида ортиқча харажатларни камайтириш имконини беради. Мазкур тизим айни пайтда турли мамлакатларда ҳар хил бўлган техник стандартларга ҳам тааллуқлидир. С. Сафоевнинг қайд этишича, давлатлар ўртасида фарқлар қанча кўп бўлса, чегараларда, божхона назоратидан ўтишда муаммолар кўпаяди. Шунинг учун мавжуд қоидаларни бир хиллаштириш зарур. Мамлакатимиз раҳбарининг ташаббуси ушбу тартиб-таомилларни қисқартиришни, Ўзбекистон ҳамда Марказий Осиё орқали юк оқимини кўпайтириш учун қулай ҳуқуқий шароит яратишни кўзда тутади. Бу тизим орқали мамлакатимизда ҳам шундай дўстона муҳит шакллантириладики, транспорт компаниялари юртимиз транзит имкониятларидан бемалол фойдаланишлари мумкин бўлади.\nПрезидентимиз саммитда ШҲТ Минтақавий аксилтеррор тузилмасига ахборот хавфсизлиги соҳасида қўшимча ваколатлар бериш ташаббусини илгари сурган эди. Яъни ШҲТ Минтақавий аксилтеррор тузилмасида глобал ахборот маконида пайдо бўлаётган таҳдидлар мониторинги тизимини ташкил этиш ва уларга қарши курашиш тобора кучайиб бораётган хавф-хатарларга барҳам беришда амалий ечим бўлади. ШҲТ Минтақавий аксилтеррор тузилмаси Ижроия қўмитаси директори Евгений Сисоевнинг сўзларига кўра, Шавкат Мирзиёев томонидан илгари сурилган таклиф юксак эътирофга лойиқ. Ўзбекистон раҳбари таклифи ахборот маконидаги хавфсизликни таъминлаш борасида муҳим аҳамиятга эга. Чунки бугун кибермакон террористлар, бузғунчи кучлар учун катта имкониятга айланди. Бунга қарши қатъий чора кўрилиши лозим. “ШҲТга аъзо давлатлар томонидан интернет тармоғида ноқонуний хатти-ҳаракатларга қарши фаол иш олиб борилаяпти. Шу нуқтаи назардан Ўзбекистон раҳбари таклифи бўйича бошқа мамлакатлар хулосаларини кутаяпмиз”, деди Е. Сисоев.\nПрезидентимиз Шавкат Мирзиёев томонидан илгари сурилган яна бир таклиф — ШҲТ маконида халқ дипломатияси институтидан самарали фойдаланиш ҳам халқаро ҳамжамият томонидан ижобий кутиб олинди. Бунда, айниқса, маданий ҳамкорликни чуқурлаштириш муҳим роль эгаллайди. Жаҳон иқтисодиёти ва дипломатия университети профессори Алишер Файзуллаевнинг таъкидлашича, Буюк Ипак йўлида жойлашган мамлакатлар азалдан бир-бири билан маданий ҳамкорлик қилган, уни ўзаро бойитган. Бугун, сир эмас, халқаро муносабатларда рақобат муҳити тобора кучайиб бормоқда. Маданиятни бежиз юмшоқ куч, дейишмайди. Чунки давлатлар маданият орқали ўзининг -салоҳиятини намойиш этади, халқаро нуфузини оширади. Ўзбекистон раҳбарининг ШҲТ марказлари — халқ дипломатиясининг доимий фаолият юритувчи институтларини таъсис этиш имкониятларини кўриб чиқиш таклифи шу нуқтаи назардан аҳамиятлидир.\nХалқаро пресс-клуб мажлисида, шунингдек, БМТ Бош котиби Антониу Гутерришнинг мамлакатимизга ташрифи якунлари ҳақида ҳам сўз борди. ЮНИСЕФнинг Ўзбекистондаги ваколатхонаси раҳбари Саша Грауманнинг қайд этишича, БМТ Бош котибининг мамлакатимизга ташрифи самарали бўлди. Антониу Гутерриш -Президентимиз Шавкат Мирзиёев билан учрашувда 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг аҳамиятига алоҳида эътибор қаратиб, ушбу ҳужжат БМТнинг Барқарор ривожланиш мақсадлари билан уйғунлигини алоҳида эътироф этди. “Ҳаракатлар стратегиясининг ҳар бир йўналиши нафақат Ўзбекистон, балки бутун минтақа учун долзарбдир”, деди С. Грауман.\nМажлисда, қолаверса, Ўзбекистон ташқи сиёсатининг ўзига хос жиҳатлари, қўшни мамлакатлар билан алоқалар истиқболлари, дипломатик кадрлар тайёрлаш масалалари хусусида ҳам сўз юритилди.\nМазкур рукндаги бошқа мақолалар: « ЎзХДП қатъий позициясини белгилаб олди\tҲаракатлар стратегияси: жамоатчилик ва оавнинг иштироки »


TIB.UZ / Соат сайин ўсади - TIB.UZ\nСоат сайин ўсади\nTIB.UZ Соғлом болажон Соат сайин ўсади\nҲомиладорлик вақтиданоқ туғиладиган гўдагингизнинг соғлиги ҳақида қайғуришингиз керак. Бунинг учун бўлғуси она тўлақонли овқатланиши, етарли тарзда тоза ҳаво олиши, асабийлашмаслиги лозим.\nОна сути етарли бўлса, 6 ойгача болага қўшимча сунъий озуқалар бермаслик керак. Мабодо болалар учун махсус озуқаларни ишлатишга тўғри келса, у ҳолда уни тез-тез алмаштириш керак эмас, бола бир хилдаги овқат билан озиқлансин. 3 ёшгача бўлган болаларда куз ва қиш ойларида рахитга қарши профилактик тадбирларни қўллаш лозим.\n4-5 ойлик ва ундан катта болалар учун янги мевалар ва уларнинг шарбатлари жуда фойдали. Уларда консерваланган ёки бошқа тарзда ишлов берилган маҳсулотлардан кўра кўпроқ витаминлар бўлади. Шунингдек, болани махсус бадан тарбия машқларини қилдириш ва чиниқтиришнинг аҳамияти катта.\nҲар 3 ёки 6 ойда педиатр шифокорга мурожаат қилиб керакли таҳлилларни кузатиб бориш ҳам яхши натижа беради. Булар – дисбактериоз таҳлили, иммун ва интерферон ҳолатининг таҳлилларидир. Мазкур таҳлиллар бола иммун тизмининг ҳолати ҳақида яққол маълумотлар беради.\nОй ўтгани сайин боланинг организми кучга тўлиб, ўсиб боради. «Кун сайин эмас, соат сайин ўсади» деган гап болаларга тегиши. Ҳар қандай, ҳатто энг арзимаган туюлган касаллик ҳам унинг ривожланишини секинлаштириши ва бузиши мумкин. Фарзандининг чаққон, ақлли, хушрўй ва соғлом бўлишини ким хоҳламайди дейсиз. Бунинг учун етарли даражада эътибор ва вақти-вақти билан педиатр билан маслаҳатлашиб туриш лозим.


«Ғаройиб ҳодисалар изидан»: «АТЛАНТИК ОКЕАНДАГИ АРВОҲ КЕМАНИНГ ЎЧИ…» - 5 Октября 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nDushanba, 21.10.2019, 23:32\nГлавная » 2019 » Oktabr » 5 » «Ғаройиб ҳодисалар изидан»: «АТЛАНТИК ОКЕАНДАГИ АРВОҲ КЕМАНИНГ ЎЧИ…»\n«Ғаройиб ҳодисалар изидан»: «АТЛАНТИК ОКЕАНДАГИ АРВОҲ КЕМАНИНГ ЎЧИ…»\n2015 йил 16 май куни Атлантик океаннинг Куба соҳилларига ғалати бир кема яқинлашиб кела бошлади. Соҳилбўйи қўриқчилар бўлинмаси оёққа турди. Катерларда кемага яқин боришди. Кемада сукунат ҳукмрон эди. Ҳарбийлар кемага чиқиб ичкариларни кўздан кечиришди. Ичкарида кема экипажи ҳам, бошқа одамлар ҳам йўқ эди. Фақат кундалик дафтар топишди. Шу дафтарга кема номи ёзилганди. У «SS Cotopaxi» деган номга эга бўлиб, бундан 93 йил олдин, яъни, 1926 йил 26 ноябрда Американинг Чарльстон портидан Гаванага йўл олган. Кемага кўмир тўлдирилган эди. Бироқ орадан икки кун ўтгач, соҳилдагилар кемадан ҳалокат сигналини қабул қилиб олишди. Зудлик билан қутқарувчилар кемалари йўлга чиқди. Бахтга қарши, «SS Cotopaxi» ни топа олишмади. У гўё изсиз ғойиб бўлганди. Топа олишмагач, кемани Бермуд учбурчагининг навбатдаги қурбонига йўйиб қўя қолишди. Қарангки, ўшандан бери бир марта бўлсин кўриниш бермаган кема 93 йилдан сўнг соҳилга яқинлашиб келибди. Хўш, унда экипаж қани? Улар қурбон бўлишганми? Қандай қилиб?.. Қўриқчиларни, кейинроқ мутахассисларни ҳайрон қолдирган нарса шу эдики, кеманинг бирор ери тирналмаган. Ҳалокатга учраган кема, айниқса шунча йилдан кейин ачинарли ҳолатда бўлиши лозим эди.\nШундай кунларнинг бирида бир гуруҳ балиқчилар ўз кемаларида соҳилга яқинлашиб кела бошлашди. Балиқчилар тахминан ўн беш киши эди. Ҳали етиб келмай туриб, дафъатан рулни ортга буришди. Соҳилбўйи қўриқчилари бундай лаҳзаларда жуда сергак туришади. Бир ҳатлаб балиқчиларнинг кемасига етиб олишди ва балиқчиларни қўлга олишди. Кейинроқ маълум бўлишича, балиқчилар «SS Cotopaxi»ни узоқдан кўргач, қўрққанларидан ортга қайтишган экан.\n— Бу арвоҳ кема, — деди балиқчилардан бири. — Биз кўп кўрганмиз. Ҳов анави ёқда пайдо бўларди. Олдин кучли тўлқин турарди. Кейин эса кема пайдо бўларди. Сўнгра тўлқинларнинг ўрталиғида чайқалганча туриб қоларди. Қанақадир қорамтир байроқ тутган барваста эркаклар тўлқинлар орасидан туриб нуқул бизга нималардир деб бақирарди. Биз энди улар томон юра бошласак, тўлқинлар баттарроқ қутура бошларди. Бир неча марта орамиз ниҳоятда узоқ бўлишига қарамай, кемамизни ағдариб ташлаган. Эҳтиёт бўлинглар, кема хосиятсиз. Ичида жинлари бор. Ўша қора байроқ силкитганлар жин! Ҳа, жин!..\nҚутқарувчилар балиқчиларга ишонгилари келмаса-да, уларни қўйиб юборишди. Шу заҳоти ортга қайтишди. Соҳилга етгач, не кўз билан кўришсинки, «SS Cotopaxi» ғойиб бўлганди…\nАнча маҳалгача ҳеч нарсага тушуна олмай, катерларни зир югуртирганча кемани излашди. Барибир топа олишмади. Орадан бир ҳафта ўтиб ўша кунги балиқчилар кемаси яна соҳилга яқинлашиб келди. Улар етти кишигина эдилар. Қўриқчилар қолганлар билан қизиқишди.\n— Шу куни қош қорая бошлаганда, — деди балиқчилардан бири. — Овимиз энди қизиганди. Ўша арвоҳ кема пайдо бўлди. Қора байроқлилар тағин бизни чақира бошлади. Лекин кемамизни бир қадам ҳам олдинга юрғаза олмадик. Бир маҳал худо билади қайдан пайдо бўлди. Шерикларимизга учига олов ёқилган камон ўқлари келиб тега бошлади. Улгурган беркинди, улгурмаган… Ярамаслар саккиз нафар шеригимизнинг бошига етди. Биз ўша кемани ҳануз қидиряпмиз. Йўқ. Топа олмадик. Арвоҳ кема унинг сирини сизларга ошкор қилганимиз учун биздан ўч олди.\nМана, шу воқеага ҳам бир йилдан ошди. Қўриқчилардан ғаройиб воқеаларни эшитган мутахассислар тез-тез соҳилга келиб «SS Cotopaxi»ни кутишади. Аммо ҳали уларнинг ҳеч бири кемани учратиш, ҳеч қурса узоқдан бўлса-да, кўриш имконига эга чиқишмади.


Толибон АҚШдан Афғонистон давлат молиявий захираларини очишни талаб қилмоқда - zarnews.uz\nТолибон АҚШдан Афғонистон давлат молиявий захираларини очишни талаб қилмоқда\n"Толибон" АҚШ маъмуриятини мамлакат Марказий банки захираларини блокдан очишни талаб қилмоқда.\nАфғонистон активларини музлатиш ҳеч қандай муаммони ҳал қилмайди ва Америка халқининг талаби эмас, шунинг учун Вашингтон захираларни очиши керак, дейилади Афғонистон ташқи ишлар вазири вазифасини бажарувчи Амирхон Муттакининг АҚШ Конгрессига ёзган очиқ хатида.\nУнинг таъкидлашича, рад этиш минтақада оммавий миграция, таълим ва соғлиқни сақлаш соҳасидаги салбий оқибатларга олиб келиши мумкин. Оқибатда болалар тўйиб овқатланмайди, оналар тиббий ёрдам етишмаслигидан вафот этади, оддий афғонлар очликдан ўлмоқда ва дори-дармонларга эга эмас. Бунда сиёсий ёки мантиқий асос ва Қўшма штатлар обрўсига путур етказиш ҳаракати йўқ, дейилади хатда.\nАвгуст ойи ўрталарида Толибон ҳукуматга келганидан сўнг Афғонистонга кўрсатилаётган ёрдамнинг катта қисми тўхтатилди.\nМаълумотларига кўра, Кобул ҳар йили хорижий донорлардан ҳарбий ва фуқаролик ёрдами кўринишида 8,5 миллиард қабул қилган. Ушбу маблағлар орқали давлат харажатларининг 75 фоизи қопланган.\nБундан ташқари, асосан Америка Қўшма Штатларида жойлашган мамлакат марказий банкининг тўқсон миллиард долларга яқин захиралари музлатилган. Аллақачон дарз кетган мамлакат иқтисодиёти ўшандан буён эркин қулаш жараёнида. Хайрия ташкилотлари маълумотига кўра, мамлакат жиддий гуманитар инқирозни бошидан кечирмоқда.\nТеглар: АҚШ Толибонлар\nАҚШ терроризмда айбдор деб топилган ўзбекистонликни ватанга қайтарди\nТрамп учун қасосми? Қўшма Штатларда Байденга импичмент эълон қилишга тайёргарлик кўрилмоқда\nЙилнинг илк табиат «инжиқлари»: кучли қор АҚШнинг шарқий қисмини фалажлади, Японияда кучли зилзила